open-index/open-wikipedia-markdown huggingface dataset:
തേർഡ് സ്റ്റോൺ

പുരാവസ്തുശാസ്ത്രം  ഫോഫോക്ക്ലോർ ഐതിഹ്യങ്ങൾ എന്നിവയെയും ഭൂരഹസ്യങ്ങളെയും വിശദീകരിക്കുന്ന ഒരു ബ്രിട്ടീഷ് മാഗസിൻ ആണ് **തേർഡ് സ്റ്റോൺ**.
## ചരിത്രം
Gloucestershire Earth Mysteries (G.E.M.) എന്ന പേരിൽ പ്രസാധനം ആരംഭിച്ച ഒരു ആനുകാലിക പ്രസിദ്ധീകരണമാണ് തേർഡ് സ്റ്റോൺ. 
1980കളുടെ മധ്യത്തിൽ ഡനി സളളിവന്റെ നേതൃത്ത്വത്തിൽ പ്രസിദ്ധീകരണം ആരംഭിച്ച ഈ ആനുകാലികപ്രസിദ്ധീകരണം 1986 ലാണ് തേർഡ് സ്റ്റോൺ എന്ന് ശീർഷകംമാറ്റിയത്.ചെൽത്തന്നാം എന്ന സ്ഥലത്തുനിന്ന് പ്രസിദ്ധീകരണം നടത്തുന്ന  തേർഡ് സ്റ്റോൺ 1995മുതൽ 2003 വരെ നെയൽ മോർട്ട് ടൈമർ ആണ് തേർഡ് സ്റ്റോണിന്റെ എഡിറ്ററായി സേവനമനുഷ്ടിച്ചത്.
1993-ൽ തേർഡ് സ്റ്റോൺ എഡ്ജ് മാഗസിൻ ആയി തിരഞ്ഞെടുക്കപ്പെടുകയും  2003-ൽ പ്രസാധനം നിർത്തുന്നതുവരെ എഡ്ജ് മാഗസീൻ ആയി കരുതപ്പെടുകയും ചെയ്തു .
ഓഡ്രേ ബേൾ,എഡ് ക്രപ്പ് ,ജോൺ മിച്ചെൽ,പോൾ ഡെവ്രോക്സ് തുടങ്ങിയവർ ഈ ആനുകാലിക പ്രസിദ്ധീകരണത്തിൽ രചനകൾ നടത്തിയിട്ടുണ്ട്.
2003ൽ നാൽപ്പത്തേഴാം ലക്കത്തോടെ തേർഡ് സ്റ്റോൺ  പ്രസാധനം അവസാനിപ്പിച്ചു.
## അവലംബം

വർഗ്ഗം:ഇംഗ്ലീഷ് മാസികകൾ
വർഗ്ഗം:പ്രസിദ്ധീകരണം നിലച്ച മാസികകൾ
ബഡാജെ

**ബഡാജെ** കാസർഗോഡ് ജില്ലയിലെ മഞ്ചേശ്വരം താലൂക്കിലുള്ള ബഡാജെ ഗ്രാമ പഞ്ചായത്തിലെ ഒരു സ്ഥലമാണ്. മഞ്ചേശ്വരത്തുനിന്നും 3 കിലോമീറ്റർ മാത്രം അകലെയാണിതു സ്ഥിതിചെയ്യുന്നത്. ഇവിടത്തെ പഴയ ഭരണാധികാരിയായ ബാഡ്ജായുടെ പേരിൽനിന്നാണ് ബഡാജെ എന്ന പേരുണ്ടായത്.

## ഗതാഗതം
ദേശീയ പാത 66ൽ നിന്നും അധികം അകലെയല്ലാതെ സ്ഥിതിചെയ്യുന്ന സ്ഥലം. കാസറഗോഡു നിന്ന് 30 കിലോമീറ്റർ അകലെ.
## വിദ്യാഭ്യാസം
*ഗവൺമെന്റ് ലോവർ പ്രൈമറി സ്കൂൾ, ബഡാജെ.
## പ്രധാന സ്ഥലങ്ങൾ
*ശ്രീ മഹാലിംഗേശ്വര ക്ഷേത്രം: ഇവിടെ മകര സംക്രാന്തിക്ക് ഉത്സവം.
*ജുമാ മസ്ജിദ്
## ഭാഷകൾ
മലയാളം, തുളു, കന്നഡ, ബ്യാരി, കൊങ്കണി തുടങ്ങി ഏഴു ഭാഷകളോളം സംസാരിക്കുന്നു. 
## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ചിപ്പാർ

**ചിപ്പാർ** കാസർഗോഡ് ജില്ലയിലെ മഞ്ചേശ്വരം താലൂക്കിലെ മലയോരഗ്രാമ പഞ്ചായത്തിലെ ഒരു സ്ഥലം. കാസർഗോഡ് നിന്ന് 35 കിലോമീറ്റർ അകലെയാണ്.

## ഗതാഗതം
പ്രാദേശികറോഡുകൾ ദേശീയപാത 66 ലേയ്ക്ക് ബന്ധിച്ചിരിക്കുന്നു. അടുത്ത റെയിൽവേ സ്റ്റേഷൻ മഞ്ചേശ്വരം ആകുന്നു. മംഗളൂർ അടുത്ത വിമാനത്താവളമാണ്.
## ഭാഷകൾ
ഏഴോളം ഭാഷകൾ സംസാരിക്കുന്ന പ്രദേശം. മലയാളം, കന്നഡ എന്നിവ ഔദ്യോഗികഭാഷകളാണ്. എന്നാൽ, തുളു, ബ്യാരി, കൊങ്കണി, ഹിന്ദി, തമിഴ്, കൊറഗഭാഷ തുടങ്ങിയ ഭാഷകൾ സംസാരഭാഷയായി ഉപയോഗിച്ചുവരുന്നു. 
## ഭരണക്രമം
കാസർഗോഡ് ലോകസഭാ മണ്ഡലത്തിൽപ്പെട്ടതാണ്. മഞ്ചേശ്വരം നിയമസഭാമണ്ഡലത്തിൽപ്പെട്ട സ്ഥലം.

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ഇച്ചിലങ്ങോട്

**ഇച്ചിലങ്ങോട്** കാസർഗോഡ് ജില്ലയിലെ മഞ്ചേശ്വരം താലൂക്കിലെ ഒരു ഗ്രാമമാണ്. 
## സ്ഥാനം
കാസറഗോഡ് ജില്ലയിലെ ഷിറിയ നദിയുടെ വടക്കെ തീരത്താണ് ഈ ചെറുഗ്രാമം സ്ഥിതിചെയ്യുന്നത്. 
## ഗതാഗതം
പ്രാദേശികറോഡുകൾ ദേശീയപാതയായ 66 നോട് ബന്ധിപ്പിച്ചിരിക്കുന്നു. അടുത്ത റയിൽവേ സ്റ്റേഷൻ മഞ്ചേശ്വരം ആകുന്നു. മാംഗളൂർ റെയിൽവെ സ്റ്റേഷനും അധികം ദൂരെയല്ല. മാംഗളൂർ വിമാനത്താവളമാണ് അടുത്ത വിമാനത്താവളം.
## അടുത്ത സ്ഥലങ്ങൾ
*കാടെഗഡ്ഡെ
*ഹേരൂർ, കാസറഗോഡ്
*പെർമുദെ
*ബന്ദിയോഡ്
*മംഗൽപ്പാടി
*ബാഡൂർ
*ഷിറിയ
*മുട്ടം
*അട്ക്ക
*കുബനൂർ
*അരിക്കാടി
*ഉജറുൾവാർ
*കിഡൂർ
*ബാജ്പെ 

## ഭാഷകൾ
കാസർഗോഡ് ജില്ലയുടെ വടക്കു ഭാഗത്തുള്ള മറ്റു ഗ്രാമങ്ങളെപ്പോലെ ഇവിടെയും ഏഴിൽക്കൂടുതൽ വ്യത്യസ്ത ഭാഷകൾ സംസാരിക്കുന്നു. മലയാളം, കന്നഡ എന്നിവ ഔദ്യോഗികമായി ഉപയോഗിച്ചുവരുന്നു. വിനിമയത്തിനുപയൊഗിക്കുന്ന പ്രധാന ഭാഷയിൽ മൂന്നാം സ്ഥാനം തുളുവിനാണ്. ഇതുകൂടാതെ മറാഠി, കൊങ്കണി, ബ്യാരി, കൊറഗ തുടങ്ങിയ ആദിവാസിഭാഷകൾ എന്നിവയും ഉപയോഗിച്ചുവരുന്നു. 

## ഭരണം
*നിയമസഭാ നിയോജക മണ്ഡലം: മഞ്ചേശ്വരം.
*ലോകസഭാ നിയോജക മണ്ഡലം: കാസറഗോഡ്

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ലോധി രാജവംശം

1451 മുതൽ 1526 വരെ ദില്ലി സുൽത്താനത്ത് ഭരിച്ചിരുന്ന അഫ്ഗാൻ പഷ്തൂൺ രാജവംശമാമായിരിന്നു **ലോധി രാജവംശം**. 1451-ൽ അവസാനത്തെ സയ്യിദ്  സുൽത്താനായിരുന്ന അലാവുദ്ധീൻ ആലം ഷായുടെ കീഴടങ്ങലിനുശേഷം ദില്ലിയുടെ ഭരണം ഏറ്റെടുത്ത ബഹ്ലൂൽ ലോധിയാണ് ലോധി രാജവംശം സ്ഥാപിച്ചത്. 
1526-ൽ ബാബർ ഇബ്രാഹിം ലോധിയെ ഒന്നാം പാനിപ്പത്ത് യുദ്ധത്തിൽ പരാജയപ്പെടുത്തി ദില്ലി കീഴടക്കി സുൽത്താന്മാരുടെ ഭരണത്തിന്‌ അറുതി വരുത്തുകയും  മുഗൾ സാമ്രാജ്യം സ്ഥാപിക്കുകയും ചെയ്തു.
## ബഹ്ലൂൽ ലോധി
സയ്യിദ് ഭരണകാലത്ത് ദില്ലി സുൽത്താനത്തിൽ പഞ്ചാബിലെ സർഹിന്ദ് പ്രവിശ്യയിലെ ഗവർണറായിരുന്ന മാലിക് സുൽത്താൻ ഷാ ലോധിയുടെ അനിന്തിരവൻ ആയിരിന്നു ബഹ്ലൂൽ ലോധി(ഭ.കാ.1451–89). സുൽത്താൻ ഷായുടെ മരണശേഷം സർഹിന്ദിലെ ഗവർണറായ ബഹ്ലൂൽ ലോധി അവിടെ *അമീർ* (സൈന്യാധിപൻ) ആയി ഉയർത്തപ്പെട്ടു. പഞ്ചാബിലെ ശക്ത്തനും ധൈര്യശാലിയുമായ ഭാരണാധികാരിയായിരിന്നു  ബഹ്ലൂൽ ലോധി. അദ്ദേഹം വിവിധ പ്രവിശ്യകളിലെ കലാപങ്ങൾ അടിച്ചമർത്തുകയും ബന്ധുക്കളായ അഫ്ഘാൻ പ്രഭുക്കൾക്ക് ഭൂമിയുടെ അധികാരം നൽകി വ്യാപകമായ രാഷ്ട്രീയപിന്തുണ നേടുകയും ചെയ്തു. 1451-ൽ അവസാനത്തെ സയ്യിദ് സുൽത്താനായിരുന്ന അലാവുദ്ധീൻ ആലം ഷായുടെ കീഴടങ്ങലിനുശേഷം ബഹ്ലൂൽ ലോധി ദില്ലി സുൽത്താനത്തിൻറെ ഭരണം ഏറ്റെടുക്കുകയും ലോധി രാജവംശം സ്ഥാപിക്കുകയും ചെയ്തു.

## സിക്കന്തർ ലോധി
1489 ൽ ബഹ്ലൂൽ ലോധിയുടെ മരണശേഷം  ദില്ലിയുടെ ഭരണം ഏറ്റെടുക്കുകയും *സിക്കന്തർ ഷാ* എന്ന സ്ഥാനപ്പേര് സ്വീകരിക്കുകയും ചെയ്ത അദ്ദേഹത്തിൻറെ രണ്ടാമത്തെ പുത്രനായ നിസാം ഖാൻ ആണ് സിക്കന്തർ ലോധി (ഭ.കാ.1489–1517). 1504 ൽ **[[ആഗ്ര]]** നഗരം പണികഴിപ്പിച്ചതും തലസ്ഥാനം ദില്ലിയിൽ നിന്നും  ആഗ്രയിലേക്ക് മാറ്റിയതും സിക്കന്തർ ലോധിയാണ്. കമ്പോള നിയന്ത്രണങ്ങൾ ഏർപ്പെടുത്തി.  സിക്കന്തർ കവി എന്ന നിലയിലും ശോഭിചിരിന്നു. *ഗുൽരുക്* എന്ന തൂലികാനാമത്തിലാണ് കവിതകൾ രചിച്ചിരുന്നത്. ബീഹാർ കീഴടക്കി തൻറെ സാമ്രാജ്യത്തോട് ചേർത്തതാണ് സിക്കന്തറിൻറെ പ്രധാന നേട്ടം.
 
## ഇബ്രാഹിം ലോധി
സിക്കന്തർ ലോധിയുടെ ഇളയ പുത്രനായിരിന്നു ദില്ലി ഭരിച്ച അവസാനത്തെ സുൽത്താൻ ആയ ഇബ്രാഹിം ഖാൻ ലോധി  (ഭ.കാ.1517–1526). മികച്ച യോധാവായിരിന്നുവെങ്കിലും ഭരണനൈപുണ്യം കുറഞ്ഞവനായിരിന്നു  ഇബ്രാഹിം ലോധി. സ്വേച്ഛാധിപത്യ പ്രവണതയും ഭരണവ്യവസ്ഥയും സൈനികശേഷിയും ശക്തിപ്പെടുത്താതെയുള്ള നടപടികളും തികഞ്ഞ പരാജയമായിരിന്നു.  അതുകൊണ്ട് തന്നെ നിരവധി ലഹളകളും കലാപങ്ങളും ഇബ്രാഹിമിന് നേരിടേണ്ടി വന്നിട്ടുണ്ട്. ഇബ്രാഹിം ലോധിയുടെ കീഴിൽ ലാഹോറിലെ ഗവർണറായിരുന്ന ദൗലത് ഖാൻ ലോധിയും, ഇബ്രാഹിം ലോധിയുടെ അമ്മാവനായ ആലം ഖാനും ചേർന്ന് ഗൂഢാലോചന നടത്തി അഫ്ഗാനിൽ നിന്നും ബാബറെ ദില്ലി ആക്രമിക്കുന്നതിന്‌ ക്ഷണിച്ചു. അങ്ങനെ 1526 ലെ പാനിനിപ്പത്ത് യുദ്ധത്തിൽ ബാബർ ഇബ്രാഹിം ലോധിയെ പരാജയപ്പെടുത്തുകയും മുഗൾ സാമ്രാജ്യത്തിൻറെ സ്ഥാപനത്തിന്‌ വഴി തെളിക്കുകയും ചെയ്തു.

## അവലംബം

വർഗ്ഗം:ദില്ലി സുൽത്താനത്ത്
വർഗ്ഗം:ഇന്ത്യയിലെ രാജവംശങ്ങൾ
ചിത്രയാമ

ദക്ഷിണേഷ്യൻ രാജ്യങ്ങളിലെ പുഴകളിൽ കണ്ടുവരുന്ന മൃദുപുറംതോടുള്ള ആമകളുടെ വർഗ്ഗത്തിൽപ്പെടുന്ന വംശനാശത്തിന്റെ വക്കിലുള്ള ഒരു ജീവിവർഗ്ഗമാണ് **ചിത്രയാമ** (Indian narrow-headed softshell turtle). 

## അവലംബം

## പുറത്തേയ്ക്കുള്ള കണ്ണി
* 

വർഗ്ഗം:ആമകൾ
ഗ്രേറ്റ് ബസ്റ്റാഡ്

ബസ്റ്റാഡ് കുടുംബത്തിൽ അംഗമായ ഒരു പക്ഷിയാണ് ഗ്രേറ്റ് ബസ്റ്റാഡ് ( ശാ.നാ. ഓട്ടിസ് ടാർഡ). ഏഷ്യയിലേയും ദക്ഷിണ മധ്യ യൂറോപ്പിലെയും തുറസ്സായ പുൽമേടുകളിലും കൃഷിയിടങ്ങളിലുമാണ് ഈ പക്ഷി ജീവിക്കുന്നത്. 60%  ഗ്രേറ്റ് ബസ്റ്റാഡുകളും ഇന്നുള്ളത് സ്പെയിനിലും പോർച്ചുഗലിലുമാണ്.1832 ൽ ഈ പക്ഷിക്ക് ബ്രിട്ടനിൽ വംശ നാശം സംഭവിച്ചു.

## References

വർഗ്ഗം:ഏഷ്യയിലെ പക്ഷികൾ
വർഗ്ഗം:യൂറോപ്പിലെ പക്ഷികൾ
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം നാശോന്മുഖമായേക്കാവുന്ന അവസ്ഥയിലുള്ള ജീവികൾ
ഹന്നിബൽ ഹംലിൻ

അമേരിക്കൻ അറ്റോർണിയും രാഷ്ട്രീയക്കാരനുമായിരുന്നു **ഹന്നിബൽ ഹംലിൻ**. അമേരിക്കൻ ഐക്യനാടുകളുടെ പതിനഞ്ചാമത്തെ വൈസ് പ്രസിഡന്റായിരുന്നു ഇദ്ദേഹം. അമേരിക്കൻ വൈസ് പ്രസിഡന്റായ ആദ്യ റിപ്പബ്ലിക്കൻ പാർട്ടി അംഗമാണ് ഹന്നിബൽ. അബ്രഹാം ലിങ്കൺ ആദ്യ തവണ അമേരിക്കൻ പ്രസിഡന്റായ സമയത്ത്, 1861 മുതൽ 1865 വരെയാണ് ഹന്നിബൽ ഹംലിൻ വൈസ് പ്രസിഡന്റായി സേവനമനുഷ്ടിച്ചത്.
## ആദ്യകാല ജീവിതം
1809 ആഗസ്റ്റ് 27ന് സൈറസ് ഹാംലിൻ, അന്ന നീ ലിവർമോർ ദമ്പതികളുടെ മകനായി അമേരിക്കയിലെ പാരിസ് നഗരത്തിൽ ജനിച്ചു
ജില്ലാ സ്‌കൂളിലും ഹെർബൻ അക്കാദമിയിലുമായി പഠനം പൂർത്തിയാക്കിയതിന് ശേഷം പിതാവിന്റെ കൃഷി ഭൂമിയുടെ മേൽനോട്ടം വഹിച്ചു.
ജില്ലാ സ്‌കൂളിലും ഹെർബൻ അക്കാദമിയിലുമായി പഠനം പൂർത്തിയാക്കിയതിന് ശേഷം പിതാവിന്റെ കൃഷി ഭൂമിയുടെ മേൽനോട്ടം വഹിച്ചു. 1827 മുതൽ 1830 വരെ ഒക്‌സ്‌ഫോർഡ് ജഫേർസോണിയൻ എന്ന പത്രം നടത്തി.നിയമ ബിരുദം നേടിയ ഇദ്ദേഹം 1833ൽ അഭിഭാഷകനായി പ്രാക്ടീസ് ആരംഭിച്ചു.

## വ്യക്തി ജീവിതം

1833ൽ സാറ ജനെ എമറി എന്ന യുവതിയെ വിവാഹം ചെയ്തു. 1855ൽ സാറയുടെ മരണ ശേഷം അവരുടെ അർദ്ധ സഹോദരിയായിരുന്ന എലൻ വെസ്റ്റ എമറിയെ വിവാഹം ചെയ്തു. സാറയിൽ നാലു മക്കളുണ്ടായിരുന്നു. ജോർജ്, ചാൾസ്, സൈറസ്, സാറ എന്നിവരും ഹന്നിബൽ ഇ, ഫ്രാങ്ക് എന്നീ രണ്ടു മക്കൾ എലൻ എന്ന ഭാര്യയിലുമുണ്ടായി. 1925ൽ എലനും മരിച്ചു.

## അവലംബം

വർഗ്ഗം:അമേരിക്കൻ വൈസ് പ്രസിഡന്റുമാർ
റോ റോ റോ യുവർ ബോട്ട്

ഇംഗ്ലീഷ് ഭാഷയിലുള്ള സുപ്രസിദ്ധമായ ഒരു താരാട്ടുപാട്ടും നഴ്സറിപ്പാട്ടുമാണ് **റോ റോ റോ യുവർ ബോട്ട്** ().

## വരികൾ

സാധാരണ പാടുന്നതിൽ നിന്ന് വ്യത്യസ്തമായി നാലുപാട്ടുകാർ ചേർന്ന് വരികൾ ഓവർലാപ് ചെയ്ത് പാടുന്ന ശൈലിയും ഈ ഗാനത്തിൽ സ്വീകരിക്കാറുണ്ട്. ഓരോ പാട്ടുകാരും പാടിത്തുടങ്ങുന്നതും അവസാനിപ്പിക്കുന്നതുമായ താളവട്ടങ്ങൾ താഴത്തെ പട്ടികയിൽ കാണിച്ചിരിക്കുന്നു.
:

## ചരിത്രം
അമേരിക്കൻ മിൻസ്ട്രെൽ പ്രദർശനങ്ങളിൽനിന്നാണ് ഈ ഗാനം ഉടലെടുത്തതെന്നാണ് സാമാന്യാഭിപ്രായം. 1852-ലാണ് ഗാനം ആദ്യമായി പ്രസിദ്ധീകരിക്കപ്പെട്ടത്. ഇന്ന് പാടുന്ന പോലെയുള്ള വരികളായിരുന്നു അതിലുള്ളതെങ്കിലും സംഗീതം വളരെ വ്യത്യസ്തമായിരുന്നു. രണ്ടുവർഷങ്ങൾക്ക് ശേഷം അതേ വരികളുപയോഗിച്ചുതന്നെ മറ്റൊരു സംഗീതത്തിൽ പുനഃപ്രസിദ്ധീകരിക്കപ്പെട്ടു. ഇന്ന് ഉപയോഗിക്കപ്പെടുന്ന സംഗീതത്തിൽ ആദ്യമായി ഈ ഗാനം റെക്കോഡ് ചെയ്തത് 1881-ലാണ്. എലിഫലെറ്റ് ഒറാം ലൈറ്റ് ആണ് ഈ സംഗീതത്തിൻ്റെ ഉപജ്ഞാതാവായി അറിയപ്പെടുന്നതെങ്കിലും അദ്ദേഹം ഈ സംഗീതത്തിൻ്റെ സ്രഷ്ടാവാണോ അതോ അദ്ദേഹം ഇത് കടം കൊണ്ടതാണോ എന്ന കാര്യത്തിൽ ഉറപ്പില്ല.

## പുറത്തേക്കുള്ള കണ്ണികൾ
*റോ റോ റോ യുവർ ബോട്ട്, സൂപ്പർ സിംപിൾ സോങ്സ് യൂറ്റ്യൂബ് ചാനലിൽ നിന്ന്
വർഗ്ഗം:കുട്ടികൾക്കുള്ള സംഗീതം
വർഗ്ഗം:താരാട്ടുകൾ
വർഗ്ഗം:നഴ്സറി ഗാനങ്ങൾ
ബിമൽ മിത്ര

ബംഗാളി നോവലിസ്റ്റും ചെറുകഥാകൃത്തുമായിരുന്നു** ബിമൽ മിത്ര** ( ജ:1912–മ:1991 ഡിസം: 2). തന്റെ ദീർഘമായ സാഹിത്യജീവിതത്തിൽ നൂറിലേറെ നോവലുകളും ചെറുകഥകളും അദ്ദേഹം രചിച്ചു.ചില കൃതികൾ ജനപ്രീതിയാർജ്ജിച്ച ലച്ചിത്രങ്ങളായിട്ടുണ്ട്.

## പ്രധാന കൃതികൾ
*Saheb Bibi Golam (പ്രഭുക്കളും ഭൃത്യരും)
*Kori Diye Kinlaam (വിലയ്ക്കു വാങ്ങാം)
*ബീഗം മേരി ബിശ്വാസ് (A Historical Novel of the Period of Nawab Siraujdalla / British Lord Clive)
*Ekak Dasak Shatak (Uni Deci Centi)
*Asami Hazir (പ്രതി ഹാജരുണ്ട്)
*Pati Param guru
*Rajabadal
*Sab Jhut hai
*Ei Norodeho (This Human body)
*Mrityuheen (മരണമില്ലാത്തവർ)
*Tomra dujone mile
*ഗുൽമോഹർ
*Ja debi
*ഇരുപതാം നൂറ്റാണ്ട്
*ചലോ കൽക്കത്ത
*ഭൈരവീരാഗം,   

## അവലംബം

## ബാഹ്യ ലിങ്കുകൾ
*A profile webpage 
* 

വർഗ്ഗം:1912-ൽ ജനിച്ചവർ
വർഗ്ഗം:1991-ൽ മരിച്ചവർ
വർഗ്ഗം:ബംഗാളി-ഭാഷാ എഴുത്തുകാർ
വർഗ്ഗം:ബംഗാളി സാഹിത്യകാരന്മാർ
ഉബ്രംഗള

**ഉബ്രംഗള** കാസറഗോഡ് ജില്ലയിലെ ഒരു ചെറിയ ഗ്രാമമാണ്. 
ഇവിടെ നിന്നും നമ്പർ: 66 ദേശീയ പാതയിലേയ്ക്ക് റോഡുകളുണ്ട്. കിഴക്കൻ ഭാഗത്തേയ്ക്കുള്ള റോഡ് കർണ്ണാടക സംസ്ഥാനത്തുള്ള സുള്ള്യയിലേയ്ക്കു പോകുന്നു. സുള്ള്യയിൽ നിന്നും മൈസൂർ ബാംഗളൂർ എന്നിവിടങ്ങളിലേയ്ക്ക് പോകാൻ കഴിയും. മംഗലാപുരം - പാലക്കാട് പാതയാണ് അടുത്തുകൂടി കടന്നുപോകുന്ന റയിൽപ്പാത. അടുത്ത റയിൽവേ സ്റ്റേഷൻ കാസർഗോഡ് ആണ്. കാസർഗോഡു നിന്നും 25 കിലോമീറ്റർ ദൂരമുണ്ട്. അടുത്ത വിമാനത്താവളം മംഗലാപുരം ആകുന്നു.

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
വനിതാരത്‌നം പുരസ്‌കാരങ്ങൾ (കേരള സർക്കാർ)

എല്ലാ വർഷവും വിവിധ മേഖലകളിൽ പ്രവർത്തിക്കുന്ന സ്ത്രീകളുടെ മികച്ച നേട്ടങ്ങൾക്കുള്ള അംഗീകാരമായി സംസ്ഥാന സർക്കാർ നൽകിവരുന്ന പുരസ്‌കാരങ്ങളാണ് വനിതാരത്‌നം പുരസ്‌കാരങ്ങൾ. കേരള ചരിത്രത്തിൽ തനതായ വ്യക്തിമുദ്ര പതിപ്പിച്ച റാണീ ഗൗരി ലക്ഷ്മീഭായ്, അക്കമ്മ ചെറിയാൻ, ക്യാപ്റ്റൻ ലക്ഷ്മി എൻ.മേനോൻ, കമല സുരയ്യ, ജസ്റ്റിസ് ഫാത്തിമാ ബീവി എന്നിവരുടെ പേരിലാണ് പുരസ്‌കാരങ്ങൾ ഏർപ്പെടുത്തിയിരിക്കുന്നത്. ഭരണ നൈപുണ്യം, കല, സാഹിത്യം, സാമൂഹ്യസേവനം, ശാസ്ത്രം ആരോഗ്യം, വിദ്യാഭ്യാസം, മാധ്യമം എന്നീ മേഖലകളിൽ സ്തുത്യർഹമായ സേവനങ്ങളിലൂടെ വ്യക്തിഗത നേട്ടങ്ങൾ കരസ്ഥമാക്കിയ വനിതകൾക്കാണ് ഈ പുരസ്കാരങ്ങൾ നൽകുക. മൂന്ന് ലക്ഷം രൂപയും പ്രശസ്തിപത്രവുമാണ് പുരസ്‌കാരം. 
## വിജയികൾ
 

## 2016 ,
*   അക്കാമ്മ ചെറിയാൻ അവാർഡ്-ഷീബ അമീർ (സാമൂഹ്യ സേവനം)
*    മൃണാളിനി സാരാ ഭായ് അവാർഡ്-കലാമണ്ഡലം ക്ഷേമാവതി (കല)
*    കമലാ സുരയ്യ അവാർഡ് - കെ.ആർ. മീര (സാഹിത്യം)
*    മേരി പുന്നൻ ലൂക്കോസ് അവാർഡ്-ഡോ. സൈറു ഫിലിപ്പ് (ആരോഗ്യം)
*   ജസ്റ്റീസ് ഫാത്തിമ ബീവി അവാർഡ്-ഡോ. ഷേർളി വാസു (ശാസ്ത്രം)
*    ആനി തയ്യിൽ അവാർഡ്-ലീലാ മേനോൻ (മാധ്യമം)
*   ക്യാപ്റ്റൻ ലക്ഷ്മി അവാർഡ്-എം. പത്മിനി ടീച്ചർ (വിദ്യാഭ്യാസം)

## 2017

*അക്കാമ്മ ചെറിയാൻ അവാർഡ്-മേരി എസ്തപ്പാൻ (സാമൂഹ്യ സേവനം)
*മൃണാളിനി സാരാ ഭായ് അവാർഡ്-മാലതി ജി. മേനോൻ (കല)
*കമലാ സുരയ്യ അവാർഡ് - കെ.പി. സുധീര (സാഹിത്യം)
*മേരി പുന്നൻ ലൂക്കോസ് അവാർഡ് - ഡോ. ശർമിള (ആരോഗ്യം)
*ജസ്റ്റീസ് ഫാത്തിമ ബീവി അവാർഡ്-ഡോ. എം. മിനി (ശാസ്ത്രം)
*ആനി തയ്യിൽ അവാർഡ്-എ. കൃഷ്ണകുമാരി (മാധ്യമം)
*ക്യാപ്റ്റൻ ലക്ഷ്മി അവാർഡ്-ലളിത സദാശിവൻ (വിദ്യാഭ്യാസം)
*റാണീ ഗൗരി ലക്ഷ്മീഭായ് പുരസ്‌കാരം - കെ. ജഗദമ്മ (ഭരണം)
*കുട്ടിമാളു അമ്മ പുരസ്കാരം - ബെറ്റി ജോസഫ് (കായികം)
*സുകുമാരി പുരസ്കാരം - രജിത മധു (അഭിനയം)
*ആനി മസ്ക്രീൻ പുരസ്കാരം - ടി. രാധാമണി (സ്ത്രീ ശാക്തീകരണം)
 
### ചിത്രശാല


File:Mary Esthappan.jpg|മേരി എസ്തപ്പാൻ
File:K P Sudheera.jpg|കെ.പി. സുധീര
File:K Jagadamma.jpg|കെ. ജഗദമ്മ
File:Dr.Mini.jpg|ഡോ. എം. മിനി
File:Malathy G Menon.jpg|മാലതി ജി. മേനോൻ
File:Sharmila.jpg|ഡോ. ശർമിള
File:A Krishnakumari.jpg|എ. കൃഷ്ണകുമാരി
File:Betty Joseph.jpg|ബെറ്റി ജോസഫ്
File:Rejitha Madhu.jpg|രജിത മധു
File:Radhamani.jpg|ടി. രാധാമണി

## 2018
## 2019

## അവലംബം


വർഗ്ഗം:കേരളത്തിലെ പുരസ്കാരങ്ങൾ
വർഗ്ഗം:കേരള സർക്കാറിൻ്റെ ഔദ്യോഗിക പുരസ്കാരങ്ങൾ
ബായാർ, കാസർഗോഡ്

കാസർഗോഡ് ജില്ലയിലെ മഞ്ചേശ്വരം താലൂക്കിൽപ്പെട്ട പൈവളികെ പഞ്ചായത്തിലെ ഒരു ഗ്രാമമാണ് **ബായാർ**. കാസർഗോഡ് നഗരത്തിൽ നിന്ന് 31 കിലോമീറ്റർ വടക്ക് കിഴക്കായും ഉപ്പളയിൽ നിന്ന് 15 കിലോമീറ്റർ കിഴക്കായുമാണ് ബായാർ സ്ഥിതിചെയ്യുന്നത്.

## ജനസംഖ്യ
2001 സെൻസസ് പ്രകാരം, 10412 ജനങ്ങളുണ്ട്. അതിൽ  5259 പുരുഷന്മാരും 5153 സ്ത്രീകളുമുണ്ട്.
## പ്രധാന സ്ഥലങ്ങൾ
പൊസഡിഗുംപെ എന്ന വിനോദസഞ്ചാര കേന്ദ്രത്തിൽനിന്നും 4 കിലോമീറ്റർ മാത്രം അകലെയാണീ സ്ഥലം. കാസറഗോഡിന്റെ വടക്കുകിഴക്കുഭാഗത്താണു പൊസഡി ഗുമ്പെ സ്ഥിതിചെയ്യുന്നത്. കർണ്ണാടകയുടെ അതിർത്തിയിൽ സ്ഥിതിചെയ്യുന്ന പൊസഡി ഗുമ്പെയിൽ സുഖകരമായ കാലാവസ്ഥയാണ്. അതുകൊണ്ട് അനേകം സഞ്ചാരികൾ ഇവിടം സന്ദർശിച്ചുവരുന്നു.

## ഭാഷകൾ
ഈ പ്രദേശം ബഹുഭാഷാപ്രദേശമാണ്. ജനങ്ങൾ ഔദ്യോഗിക ആവശ്യങ്ങൾക്കായി, മലയാളം, കന്നഡ എന്നീ ഭാഷകൾ ഉപയോഗിക്കുന്നു. സംസാരഭാഷയായി തുളു, ബ്യാരി, കൊങ്കണി എന്നിവ ഉപയോഗിച്ചുവരുന്നു. അന്യസംസ്ഥാനത്തൊഴിലാളികളായവർ തമിഴ്, ഹിന്ദി എന്നിവയും ഉപയോഗിക്കുന്നുണ്ട്. 
## സ്കൂളുകൾ
* ഹെദ്ദാരി എ. യു. പി. സ്കൂൾ ബായാർ മുളിഗഡ്ഡെ
* എ. എൽ. പി. സ്കൂൾ ബായാർ പെരോഡി
* എ. എൽ. പി. സ്കൂൾ അവല.
## ഗതാഗതം
പ്രാദേശിക പാതകൾ ദേശീയപാത66 (പഴയ ദേശീയപാതയായ ദേശീയപാത 17) മായി ബന്ധിപ്പിച്ചിരിക്കുന്നു. മംഗലാപുരത്തുനിന്നും കോഴിക്കോട്ടേയ്ക്ക് ഈ പാത പോകുന്നു. മഞ്ചേശ്വരമാണ് അടുത്ത റയിൽവേ സ്റ്റേഷൻ. അടുത്ത വിമാനത്താവളം, മംഗലാപുരം ആണ്. 
### അടുത്ത പ്രധാന സ്ഥലങ്ങൾ
*ഉപ്പള- 13.0 കി. മീ.
*കാസറഗോഡ് - 22 കി. മീ.
*തിരുവനന്തപുരം - 599 കി. മീ.
## തുരങ്കങ്ങളുടെ നാട്
"ബായാർ - തുരങ്കത്താഴ്വര കാസർകോട് ഉപ്പളയ്ക്കടുത്തുള്ള പൈവളിഗ പഞ്ചായത്തിലെ ബായാർ ഗ്രാമത്തിൽ രണ്ടായിരത്തിലധികം തുരങ്കങ്ങളുണ്ട്. ബായാറിനോട് ചേർന്ന പൊസഡിഗുംബെ മലയാണ് ഇവിടത്തെ ജലസ്രോതസ്സ്. ഗുംബെ എന്നാൽ തുളുവിൽ ഗുഹ എന്നാണ് അർഥം. ഈ കുന്നിനു ചുറ്റുമുള്ള ചെറുഗ്രാമങ്ങളായ സജിൻകില, ഗുംപെ, സുധൻബല, മാനിപ്പാഡി, കല്ലടുക്ക, മേലിനപഞ്ച, ആവളമട്ട തുടങ്ങിയ പ്രദേശങ്ങളിൽ മാത്രം അഞ്ഞൂറോളം തുരങ്കങ്ങളുണ്ട്. മിക്ക വീട്ടുകാർക്കും രണ്ടുമുതൽ അഞ്ചെണ്ണംവരെ കാണാം. വീട്ടാവശ്യത്തിനും കൃഷി ആവശ്യത്തിനും ഭൂമി തുരന്നാണ് വെള്ളം കൊണ്ടുവരുന്നത്. ഗുംപെയിലെ കർഷകനായ ഗോവിന്ദ ഭട്ടിന്റെ അഞ്ചേക്കർ കൃഷിയിടത്തിൽ അരനൂറ്റാണ്ടിലധികം പഴക്കമുള്ള അഞ്ച് തുരങ്കങ്ങളുണ്ട്. ഇതിൽ 250 അടിയിലധികം നീളമുള്ള രണ്ടെണ്ണമാണ് വീട്ടാവശ്യത്തിനും മറ്റും ഉപയോഗിക്കുന്നത്."

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
സലെം, മസാച്ചുസെറ്റ്സ്

**സേലം പട്ടണം,** അമേരിക്കൻ ഐക്യനാടുകളിലെ വടക്കൻ തീരപ്രദേശത്ത് സ്ഥിതിചെയ്യുന്ന മസാച്ചുസെറ്റ്സ് സംസ്ഥാനത്തെ എസെക്സ് കൌണ്ടിയിലുള്ള ഒരു ചരിത്രപരമായ തീരദേശ നഗരമാണ്. 1626 ൽ യൂറോപ്യന്മാർ തുടർച്ചയായി കുടിയേറാൻ തുടങ്ങിയ ഈ നഗരം, ആദ്യകാല അമേരിക്കൻ ചരിത്രത്തിലെ ഏറ്റവും പ്രധാനപ്പെട്ട തുറമുഖങ്ങളിലൊന്നായി മാറി.

ഒരു പാർപ്പിട, വിനോദസഞ്ചാര പ്രദേശമായ സേലം ഹൗസ് ഓഫ് സെവൻ ഗേബിൾസ്, സേലം സ്റ്റേറ്റ് യൂണിവേഴ്സിറ്റി, പയനിയർ വില്ലേജ്, സേലം മാരിടൈം നാഷണൽ ഹിസ്റ്റോറിക് സൈറ്റ്, സേലം വില്ലോസ് പാർക്ക്, പീബഡി എസെക്സ് മ്യൂസിയം എന്നിവയുടെ കേന്ദ്രമാണ്. ഫെഡറൽ സ്ട്രീറ്റ് ഡിസ്ട്രിക്റ്റിലെയും ചാർട്ടർ സ്ട്രീറ്റ് ഹിസ്റ്റോറിക് ഡിസ്ട്രിക്റ്റിലെയും ചരിത്രപരമായ റെസിഡൻഷ്യൽ അയൽ‌പ്രദേശങ്ങളും ഇതിൽ ഉൾക്കൊള്ളുന്നു. 2010 ലെ യു.എസ്. സെൻസസ് പ്രകാരമുല്ള ഈ നഗരത്തിലെ ജനസംഖ്യ 41,340 ആയിരുന്നു.

## ചരിത്രം

നൗംകീഗ് നദീമുഖത്ത് സ്ഥിതിചെയ്യുന്ന സേലം നഗരം മുൻകാല തദ്ദേശീയ അമേരിക്കൻ ഗ്രാമത്തിന്റെയും വ്യാപാര കേന്ദ്രത്തിന്റെയും മുൻ സൈറ്റായിരുന്നു. 1626-ൽ റോജർ കോനന്റിന്റെ നേതൃത്വത്തിൽ കേപ് ആനിൽ നിന്ന് ഒരു പറ്റം മത്സ്യത്തൊഴിലാളികൾ എത്തിയപ്പോൾമുതൽ കോളനിക്കാർ ഈ പ്രദേശത്ത് പാർപ്പുറപ്പിച്ചു. കോനന്റിന്റെ നേതൃത്വം ആദ്യ രണ്ടുവർഷത്തെ അതിജീവിക്കാനുള്ള സ്ഥിരത കോളനിയ്ക്ക് നൽകിയെങ്കിലും മസാച്ചുസെറ്റ്സ് ബേ കമ്പനിയുടെ ഉത്തരവ് പ്രകാരം അദ്ദേഹത്തിനുപകരം ജോൺ എൻഡെകോട്ട് നേതൃത്വമേറ്റെടുത്തു. കോനന്റ് നേതൃത്വത്തിൽനിന്ന് മാറിനിൽക്കുകയും അദ്ദേഹത്തിന് നഷ്ടപരിഹാരമായി 200 ഏക്കർ (0.81 ചതുരശ്ര കിലോമീറ്റർ) ഭൂമി അനുവദിക്കുകയും ചെയ്തു.

## അവലംബം
മണ്ണൂർ രാജകുമാരനുണ്ണി

കർണ്ണാടക സംഗീതജ്ഞനും ചലച്ചിത്രപിന്നണിഗായകനുമാണ് **മണ്ണൂർ എം. പി. രാജകുമാരനുണ്ണി**  (ജനനം: 1940). വൈണികയും സംഗീതജ്ഞയുമായ  മാതാവ് ചിന്നമ്മു നേത്യാരിൽ നിന്നാണ് സംഗീതത്തിന്റെ അടിസ്ഥാനപാഠങ്ങൾ അഭ്യസിച്ചത്.വെള്ളിനേഴി സുബ്രഹ്മണ്യഭാഗവതരിൽ നിന്നു തുടർന്നു ശാസ്ത്രീയ സംഗീതം അഭ്യസിച്ച അദ്ദേഹം വീണവാദനത്തിലും പരിശീലനം നേടി. ചെമ്പൈ വൈദ്യനാഥഭാഗവതരുടെ ശിഷ്യരിലൊരാളായിരുന്നു മണ്ണൂർ.

## പിന്നണിഗാനരംഗത്ത്
1976 ൽ പുറത്തിറങ്ങിയ ''മോഹിനിയാട്ടം'' എന്ന ചിത്രത്തിനുവേണ്ടിയാണ് രാജകുമാരനുണ്ണി  ആദ്യമായി ഗാനം ആലപിച്ചത്.*രാധികാ ..കൃഷ്ണാ ..രാധികാ* എന്നു തുടങ്ങുന്ന അഷ്ടപദിഗാനം ഏറെ ആസ്വാദകശ്രദ്ധ പിടിച്ചുപറ്റി. ജി. ദേവരാജൻ മാസ്റ്ററായിരുന്നു സംഗീതം.

## പുരസ്ക്കാരങ്ങൾ
* മികച്ച അദ്ധ്യാപകനുള്ള ദേശീയപുരസ്ക്കാരം
* കാഞ്ചികാമകോടി പീഠം ആസ്ഥാനവിദ്വാൻ പട്ടം
* കേരള സംഗീതനാടക അക്കാദമിയുടെ സമഗ്രസംഭാവനയ്ക്കുള്ള ടാഗോർ പുരസ്ക്കാരം (2012)

## പുറംകണ്ണികൾ
* http://www.malayalachalachithram.com/listsongs.php?g=836
* http://en.msidb.org/displayProfile.php?artist=Mannoor%20Rajakumaranunni&category=musician
* http://www.m3db.com/artists/16555

## അവലംബം

വർഗ്ഗം:കർണ്ണാടകസംഗീതജ്ഞർ
പിങ്ക് (ഗായിക)

ഒരു അമേരിക്കൻ ഗായികയും ഗാനരചയിതാവും നർത്തകിയും അഭിനേതാവുമാണ് **അലീഷ്യ ബെത്ത് മൂർ** എന്ന **പിങ്ക്** (ജനനം സെപ്റ്റംബർ 8, 1979).ശക്തമായ ശബ്ദത്തിനും
സ്റ്റേജിലെ അക്രാബാറ്റിക് നൃത്ത ശൈലി കൊണ്ടും ശ്രദ്ധേയയാണ് പിങ്ക്.

6 കോടി ആൽബങ്ങൾ ലോകമെമ്പാടുമായി വിറ്റഴിക്കപ്പെട്ടിള്ള പിങ്കിന് 3 ഗ്രാമി
ഒരു ബ്രിട്ട് ഒരു എമ്മി പുരസ്കാരവും ലഭിച്ചിട്ടുണ്ട്. 
## അവലംബം

വർഗ്ഗം:1979-ൽ ജനിച്ചവർ
വർഗ്ഗം:അമേരിക്കൻ പോപ്പ് ഗായികമാർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ വനിതാ എഴുത്തുകാർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
പെട്ടി സ്രാവ്

സ്രാവ് വിഭാഗത്തിൽ പെട്ട ഒരു മൽസ്യമാണ് **പെട്ടി സ്രാവ് ** അഥവാ **Blacktip Shark. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി സംരക്ഷണം ആവശ്യമുള്ള ജീവിവർഗ്ഗങ്ങൾ എന്നാണ്.

## പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ. കുട്ടികൾക്ക് അമ്മയുടെ ഗർഭപാത്രവുമായി പൊക്കികൊടി ബന്ധം ഉണ്ട് ഇവയിൽ . 

## കുടുംബം
കർക്കാരിനിഡേ കുടുംബത്തിൽ പെട്ട സ്രാവാണ് ഇവ. പൊതുവെ റേക്വിമം സ്രാവുകൾ എന്നാണ് ഇവയെ വിളിക്കാറ് , മനുഷ്യരെ അക്രമിക്കുന്നത്തിൽ മുൻപ്പിൽ നിൽക്കുന്ന ഇനമാണ് ഈ കുടുംബം .  ISA 2008 കണക്കു പ്രകാരം 28 തവണ ഇവ മനുഷ്യരെ യാതൊരു പ്രകോപനവും കൂടാതെ ആക്രമിച്ചതായി രേഖയുണ്ട്.

## അവലംബം

## പുറത്തേക്കുള്ള കണ്ണികൾ

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:സ്രാവുകൾ
ഫെറമോൺ കെണി

[വലത്ത്‌|ലഘുചിത്രം|''[Chamaesphecia empiformis'' (Sesiidae) on a red rubber septa pheromone lure]]

ലൈംഗികാകർഷണ വസ്തുവായ ഫെറമോൺ ഉപയോഗിച്ച് ആൺപ്രാണികളെ ആകർഷിച്ച് നശിപ്പിച്ച് ചെല്ലികളുടെ പ്രജനനം തടയുക എന്നതാണ് ഈ കെണിയുടെ പ്രവർത്തനരീതി.  രാസവസ്തു ആദ്യമായി വികസിപ്പിച്ചെടുത്തത്1986 ൽ അമേരിക്കയിലായിരുന്നു.

## നിർമ്മാണം
ഫെറമോൺ പ്രത്യേകം ശേഖരിച്ച് റബ്ബർട്യൂബുകളിലാക്കി പ്രത്യേക കെണികളാക്കി തോട്ടത്തിന്റെ പലഭാഗത്തും വയ്ക്കുന്നു. ഫെറമോൺ ഗന്ധത്തിൽ ആകൃഷ്ടരായി ആൺചെല്ലികൾ കെണിയുടെ അടുത്ത് എത്തുന്നു.കെണിയിലെ സോപ്പുലായനിയിൽ പതിക്കുന്ന ചെല്ലികളെ പിന്നീട് നശിപ്പിക്കുന്നു.ഓരോ നൂറു ചതുരശ്രമീറ്ററിനും ഒരു കെണി വീതമാണ് കണക്ക്.ഇതിന്റെ ആകർഷണശക്തി മൂന്നുമാസം വരെ നീണ്ടു നിൽക്കും.

## അവലംബം

വർഗ്ഗം:കെണി
ലീയുബാംഗോസോറസ്

ചൈനയിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് **ലീയുബാംഗോസോറസ്**. തുടക്ക ക്രിറ്റേഷ്യസ് കാലത്തു ആണ് ഇവ ജീവിച്ചിരുന്നത്. സോറാപോഡ് വംശത്തിൽ പെട്ട ദിനോസർ ആണ് ഇവ.

## ശരീര ഘടന
സോറാപോഡ് വിഭാഗത്തിൽപ്പെട്ട മിക്ക ദിനോസറുകൾക്കും ഉണ്ടായിരുന്ന പോലെ നീണ്ട കഴുത്തും, വലിയ ശരീരവും , നീളമേറിയ വാലും ഉണ്ടായിരുന്നു . നാലു കാലുകളും ഉപയോഗിച്ചാണ്‌ ഇവ സഞ്ചരിച്ചിരുന്നത്. സസ്യഭോജികൾ  ആയിരുന്നു ഇവ .

## ഫോസിൽ
അഞ്ചു നട്ടെല്ലുകൾ ആണ് വർഗ്ഗീകരണത്തിനു ആധാരം. ഹോളോ ടൈപ്പ് ഇതാണ് ( NHMG8152).
 
## കുടുംബം
സോറാപോഡുകളിൽ പ്രധാന കുടുംബം ആയ ടൈറ്റനോസോറീൻ കുടുംബത്തിൽ പെട്ട ദിനോസറായിരുന്നു ഇവ.

## അവലംബം

## പുറത്തേക്കുള്ള കണ്ണികൾ

വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
ബാഡൂർ

**ബാഡൂർ** കാസറഗോഡ് ജില്ലയിലെ മഞ്ചേശ്വരം താലൂക്കിലെ  ഒരു ഗ്രാമമാണ്.

## ഭാഷകൾ
ഔദ്യോഗികമായി മലയാളവും കന്നഡയുമാണ് ഉപയോഗിക്കുന്നതെങ്കിലും തുളു, ബ്യാരി, മറാത്തി, കൊങ്കണി ഭാഷകൾ സംസാരിക്കുന്നവരുമുണ്ട്. 
## ഭൂപ്രകൃതി
ഈ പ്രദേശത്തിന്റെ കിഴക്കുഭാഗം കർണ്ണാടക സംസ്ഥാനവുമായി അതിർത്തി പങ്കിടുന്നുണ്ട്. നെട്ടണിഗെ, എടനാട്, ബായാർ, ബദിയഡുക്ക, മൈരെ, എൻമകജെ എന്നീ പഞ്ചായത്തുകൾ മറ്റു ഭാഗങ്ങളിൽ അതിരിടുന്നു. പൊതുവെ സമുദ്രനിരപ്പിൽനിന്നും 12 മീറ്റർ ഉയരത്തിലാണ് ബാഡൂർ. കാസറഗോഡ് ജില്ലാ ആസ്ഥാനത്തുനിന്ന് 28 കിലോമീറ്റർ അകലെയാണ് ഈ സ്ഥലം. കുമ്പള പോസ്റ്റ് ഓഫീസിനു കീഴിലാണ് ഈ സ്ഥലം. 

## വിദ്യാഭ്യാസം
### സ്കൂളുകൾ
എ. എൽ.പി സ്കൂൾ കന്തൽ
*എസ്. ഡി. എച്ച്. എസ്. ധർമ്മത്തഡുക്ക
*എ. എൽ. പി. എസ്. ധർമ്മത്തഡുക്ക
## ഭരണരംഗം
മഞ്ചേശ്വരം ആണ് നിയമസഭാ മണ്ഡലം. കാസറഗോഡ് ലോകസഭാ മണ്ഡലവും.
## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
അംഗഡിമൊഗറു

**അംഗഡിമൊഗറു**, കാസറഗോഡ് ജില്ലയിലെ മഞ്ചേശ്വരം താലൂക്കിൽപ്പെട്ട ഒരു സ്ഥലമാണ് 

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
മുഗു

കാസറഗോഡ് ജില്ലയിലെ വടക്കുഭാഗത്തുള്ള ഒരു ഗ്രാമമാണ് മുഗു.
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
കാട്ടുകുക്കെ

**കാട്ടുകുക്കെ** കാസറഗോഡ് ജില്ലയുടെ വടക്കുഭാഗത്തുള്ള ഒരു ഗ്രാമമാണ്. 
## ഗതാഗതം
ദേശീയപാത 66ലേയ്ക്കു പ്രാദേശികറോഡുകൾ ബന്ധിച്ചിരിക്കുന്നു. അടുത്ത റയിൽവേ സ്റ്റേഷൻ മഞ്ചേശ്വരം ആകുന്നു. അടുത്ത വിമാനത്താവളം മാംഗളൂർ ആണ്. 
## ഭാഷകൾ
ഈ പ്രദേശം ബഹുഭാഷാപ്രദേശമാണ്. മലയാളം, കന്നഡ എന്നിവ ഔദ്യോഗികഭാഷയായി ഉപയോഗിക്കുന്നു. സ്കൂളുകളിലും ഈ ഭാഷകൾക്ക് പ്രത്യേകം പഠനമാദ്ധ്യമമായ ക്ലാസ്സുകൾ ഉണ്ട്. എന്നാൽ, തുളു, കൊങ്കണി തുടങ്ങിയ ഭാഷകൾ വാമൊഴിയായി ഉപയോഗിക്കുന്ന വളരെയാളുകൾ ഇവിടെയുണ്ട്. ഇവിടേയ്ക്ക് വന്ന പ്രവാസികളായ മറ്റു സംസ്ഥാനക്കാർ ഹിന്ദി, തമിഴ് എന്നീ ഭാഷകളും ഉപയോഗിച്ചുവരുന്നു. 
## ഭരണം
ഈ ഗ്രാമം മഞ്ചേശ്വരം അസംബ്ലി നിയോജക മണ്ഡലത്തിൽപ്പെടുന്നു. കാസറഗോഡ് ആണ് ലോകസഭാനിയോജകമണ്ഡലം. 
## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
അവശിഷ്ടാവയവം

പൂർവ്വകാലത്ത് വ്യക്തമായ ധർമ്മം അനുഷ്ഠിച്ചിരുന്ന അവയവം പരിണാമ ദിശയിലെപ്പോഴോ പൂർണ്ണമായോ ഭാഗികമയോ ഉപയോഗം നഷ്ടപ്പെട്ടിട്ടും ശരീരത്തിൽ കാണപ്പെടുന്ന സാന്നിധ്യമായി തുടർന്നേക്കാം . അത്തരം  ഘടനകളാണ് അവശിഷ്ടാവയവം , അവശേഷാവയവം  (vestigial organs )എന്നിങ്ങനെയുള്ള പേരിൽ അറിയപ്പെടുന്നത്. ഡാർവീനിയൻ പരിണാമത്തിന്റെ വ്യക്തമായ തെളിവുകളിൽ ഒന്നാണ് ഈ ഘടനകൾ എന്ന് പരിണാമ ശാസ്ത്രജ്ഞർ പറയുന്നു. പ്രത്യേകിച്ച് ധർമ്മം ഒന്നും അനുഷ്ഠിക്കാത്തതിനാൽ അവയവം (organ) എന്ന് പേര് തെറ്റിദ്ധാരണജനകമാണ്.  ജലജീവികളിലും ഉരഗങ്ങളിലും, ഉഭയജീവികളിലും പക്ഷികളിലും സ്തനജീവികളിലും അവശിഷ്ഠാവയവങ്ങൾ കാണപ്പെടുന്നുണ്ട്.  

## മനുഷ്യരിൽ
മനുഷ്യരിൽ കാണപ്പെടുന്ന ചില  അവശേഷാവയവങ്ങൾ ഇവയാണ്:  
# വെർമിഫോം അപ്പെൻഡിക്സ്: സെല്ലുലോസ് ദഹിപ്പിക്കാൻ ഉതുകുന്ന ജീവാണുക്കൾ അടങ്ങിയ ഈ  അവയവം ആ ധർമ്മം ഇന്നത്തെ ചില ജന്തുക്കളിൽ ഇപ്പോഴും അനുഷ്ഠിക്കുന്നു.  എന്നാൽ സസ്യഭുക്കുകളായ വലിയ മൃഗങ്ങളിലടക്കം പ്രത്യേകിച്ച് ഉപയോഗം ഒന്നും ഇതിനുള്ളതായി കാണുന്നില്ല.  എന്നാൽ കുടലുകളിൽ കാണപ്പെടുന്ന ദഹനാണുക്കളെ (digestive bacteria) ചില അടിയന്തരഘട്ടങ്ങളിൽ  ഇവ പോഷിപ്പിക്കാറുണ്ട് എന്നും കണ്ടെത്തിയിട്ടുണ്ട്.   
# വാലെല്ല് അഥവാ അനുത്രികം Coccyx. കശേരുക്കളിൽ ഒടുവിലത്തേതായ എല്ലാണ് കൊസിക്സ് coccyx അഥവാ tailbone എന്ന് വിളിക്കുന്ന അനുത്രികം. മനുഷ്യരടക്കമുള്ള എല്ലാ സസ്തനികളിലും ജീവന്റെ ഏതെങ്കിലും ഘട്ടത്തിൽ വാൽ ഉണ്ടായിരിക്കും. മനുഷ്യനിൽ ഗർഭസ്ഥ ശിശുക്കളിൽ നാലാഴ്ച്ച കാലത്തേക്ക് ഇത് കാണാം. ഏറ്റവും വ്യക്തമായി കാണപ്പെടന്നത് ഗർഭസ്ഥ ശിശു 31മുതൽ 35 ദിവസം വരെ പ്രായത്തിലുള്ളപ്പോഴാണ്.  വാലുകളിലെ പേശികൾ ഘടിപ്പിക്കാനാണ് ഇവ ഉണ്ടായിരുന്നത്. ഇപ്പോഴും പല പേശികളും ലിഗ്ഗമെന്റുകളും ഇവയിൽ ഘടിപ്പിച്ച് നിൽക്കുന്നത് കൊണ്ട് ഇവ പൂർണ്ണമായും ഉപയോഗ ശൂന്യമാണെന്ന് പറയാവതല്ല.   
# വിവേകദന്തങ്ങൾ എന്നറിയപ്പെടുന്നതും ഏറ്റവും  ഒടുവിൽ മുളച്ചു വരുന്നതുമായ  അണപ്പല്ലുകൾ.  സസ്യാധിഷ്ഠിത ആഹാരം ദഹിപ്പിക്കാനുള്ള ദഹനേന്ദ്രിയങ്ങൾ വികാസം പ്രാപിച്ചിട്ടില്ലാത്ത  പൂർവ്വ കാലഘട്ടത്തിൽ ആഹാരം നല്ലതു പോലെ ചവയ്ക്കേണ്ടയിരുന്നു. ആ പൂർവ്വ മനുഷ്യരിൽ താടിയെല്ലും വലുതായിരുന്നു. വലിയ താടിയെല്ലിനു അനുയോജ്യമായ എണ്ണത്തിൽ അണപ്പല്ലുകൾ ആവശ്യവുമായിരുന്നു.  എന്നാൽ ആഹാരത്തിലും, ആഹരിക്കുന്ന രീതിയിലുമുണ്ടായ (വേവിച്ചും പാകം വരുത്തിയും ) വൻ മാറ്റങ്ങൾ വലിയ താടിയെല്ലുകൾ ചുരുങ്ങാൻ ഇടയാക്കി. എന്നാൽ പല്ലുകളുടെ എണ്ണം നിലനിന്നതിനാൽ വിവേക ദന്തങ്ങൾ അധികപറ്റായി.
# സൂക്ഷമഘ്രാണ അവയവം (vomero nasal organ): ഇത് ഒരു  അവയവമായി നിലനില്ക്കുന്നുണ്ടെന്നും ഇല്ലെന്നും രണ്ട് പക്ഷമുണ്ട്. എന്നാൽ ഘ്രാണപ്രക്രിയയിൽ (olfaction) ഇവയ്ക്ക് യാതൊരു പങ്കും ഇന്നില്ല. മറ്റ് പല ജന്തുക്കളിൽ ഇവ സജീവ പങ്ക് വഹിക്കുന്നുണ്ട്താനും.
# ചെവിക്കുട
# പുരുഷനിൽ സ്തനഗ്രന്ഥിയും മുലക്കണ്ണും
# കന്യകാചർമ്മം

## അവലംബം

വർഗ്ഗം:ശരീരാവയവങ്ങൾ
നീർച്ചാൽ, കാസർഗോഡ്

കാസർഗോഡ് ജില്ലയിലെ ഒരു ഗ്രാമമാണ് **നീർച്ചാൽ**. കാസർഗോഡു നിന്നും 12 കിലോമീറ്റർ അകലെയാണ് ഈ സ്ഥലം. 
*നീർച്ചാൽ മാപ്പ് 
## സ്ഥാനം
ബദിയഡുക്ക ഗ്രാമപഞ്ചായത്തിൽപ്പെട്ടതാണ് നീർച്ചാൽ എന്ന ഈ പ്രദേശം. നീർച്ചാലിൽ നിന്നും കാസർഗോഡ്, കുമ്പള, മുള്ളേരിയ എന്നിവിടങ്ങളിലേയ്ക്ക് നല്ല റോഡുകൾ ഉണ്ട്. 
## ഭാഷകൾ
മലയാളം, കന്നഡ, തുളു എന്നീ ഭാഷകൾ സംസാരിക്കുന്നു.

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ബേള, കാസർഗോഡ്

ബേള കാസറഗോഡ് ജില്ലയിലെ ഒരു ഗ്രാമം ആണ്. നീർച്ചാൽ, നെക്രാജെ, പാടി, മുട്ടത്തൊടി, മധൂർ, പട്‌ള, കണ്ണൂർ, എഡനാട്, പുത്തിഗെ, മുഗു എന്നീ വില്ലേജുകൾ അതിരിലുള്ളതാണ് ഈ പ്രദേശം. 
## ഭാഷ
മലയാളം, കന്നഡ എന്നി ഭാഷകളും തുളു പോലുള്ള സംസാര ഭാഷകളും ഉപയോഗിക്കുന്നുണ്ട്.
## ഭരണം
ലോകസഭാ മണ്ഡലവും നിയമസഭാ മണ്ഡലവും കാസറഗോഡ് ആകുന്നു. 
## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ബൊംബ്രാണ

**ബൊംബ്രാണ** കാസറഗോഡ് ജില്ലയിലെ ഒരു ഗ്രാമമാണ്. 

## സ്ഥാനം

ഷിറിയ പുഴ അടുത്തുകൂടി ഒഴുകുന്നു. 

## അടുത്ത സ്ഥലങ്ങൾ
*ഷിറിയ
*ഇച്ചിലങ്ങോട് 4.5 കി. മീ.
*ഹേരൂർ
*മംഗൽപാടി
*പട്‌ല 7.4 കി. മീ.
പൈവളിഗെ 8.6 കി. മീ.
*പെർല 16 കി. മീ.

## ഭാഷകൾ
ഇത് ബഹുഭാഷാപ്രദേശമാണ്. മലയാളം, കന്നഡ എന്നീ ഭാഷകൾ ഔദ്യോഗികമായി ഉപയോഗിക്കുന്നു. തുളു, ബ്യാരി, കൊങ്കണി, മറാഠി, ഹിന്ദി, ആദിവാസി ഭാഷകൾ എന്നിവ സംസാരിക്കുന്നു.

## ഗതാഗതം
ദേശീയപാത 66ലേയ്ക്ക് ബന്ധിപ്പിച്ച റോഡുകളുണ്ട്. അടുത്ത റെയിൽവേ സ്റ്റേഷൻ മഞ്ചേശ്വരം ആകുന്നു. മാംഗളൂർ ആണ് അടുത്ത വിമാനത്താവളം.
ബൊംബ്രാണയിലൂടെ അരിക്കാടി-പുത്തിഗെ റോഡു കടന്നുപോകുന്നു. ഈ റോഡ് ദേശീയപാതയായ 66ൽ സന്ധിക്കുന്നു. കുമ്പള -കുഞ്ഞന്തട്ട- പെരുവന്തടുക്ക റോഡു വഴി കുമ്പളയ്ക്കു പോകാം. 

## പ്രധാന റോഡുകൾ
*അരിക്കാടി-പുത്തിഗെ റോഡ്
*പപം കോയ നഗർ റോഡ്

## വിദ്യാഭ്യാസം
*ബംബ്രാണ GBNLPS
*

## ഭരണം
മഞ്ചേശ്വരം അസ്സംബ്ലി നിയോജകമണ്ഡലത്തിന്റെ ഭാഗം. കാസറഗോഡ് ആണ് ലോകസഭാമണ്ഡലം.
## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
നോർബെർട്ട് വീനർ

ഒരു അമേരിക്കൻ ഗണിത ശാസ്ത്രജ്ഞനും തത്ത്വചിന്തകനുമായിരുന്നു നോർബെർട്ട് വീനർ.Norbert Wiener (നവംബർ 26, 1894 – മാർച്ച് 18, 1964).എം.ഐ.ടി യിൽ ഗണിതശാസ്ത്ര പ്രൊഫസ്സരായിരുന്നു അദ്ദേഹം.പ്രശസ്തനായ ഒരു ബാല പ്രതിഭയായിരുന്ന വീനർ പിന്നീട് ക്രമരഹിത 
പ്രവർത്തനങ്ങൾ,ഒച്ച തുടങ്ങിയവയുടെ ആദ്യകാല ഗവേഷകനായി.ഇലക്ട്രോണിക് എഞ്ചിനീയറിങ്ങിലും ഇലക്ട്രോണിക് ആശയവിനിമയത്തിലും 
മികച്ച സംഭാവനകൾ നൽകി.

സൈബർനെറ്റിക്സ് എന്ന ശാസ്ത്ര ശാഖയുടെ പിതാവായി വിലയിരുത്തപ്പെടുന്ന ശാസ്ത്രജ്ഞനാണ് വീനർ.
വർഗ്ഗം:1894-ൽ ജനിച്ചവർ
വർഗ്ഗം:1964-ൽ മരിച്ചവർ
വർഗ്ഗം:ഹാർവാർഡ് സർവകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ഹാർവാർഡ് സർവകലാശാലാ അദ്ധ്യാപകർ
വർഗ്ഗം:ജൂത അമേരിക്കൻ ശാസ്ത്രജ്ഞർ
പുത്തിഗെ, കാസർഗോഡ്

കാസറഗോഡ് ജില്ലയിലെ ഒരു ഗ്രാമമാണ് പുത്തിഗെ.

## സ്ഥാനം
അംഗടിമൊഗറു, മുഗു, നീർച്ചാൽ, കാസറഗോഡ്, ബേള, കാസറഗോഡ്, എഡനാട്, ഇച്ചിലമ്പാടി, കിഡൂർ എന്നീ ഗ്രാമങ്ങൾ അതിരിലുണ്ട്. 
## വിസ്തീർണ്ണം
592.16 ചതുരശ്ര കി. മീ.
## ജനസംഖ്യ
1991ലെ സെസൻസസ് അനുസരിച്ച്, 410 വീടുകൾ. ആകെ: 2522 ജനങ്ങൾ. അതിൽ 1276 പുരുഷൻമാർ; സ്ത്രീകൾ: 1246.
## ഭാഷ
മലയാളം, കന്നഡ, തുളു, ബ്യാരി, കൊങ്കണി തുടങ്ങിയ ഭാഷകൾ സംസാരിക്കുന്നു.

## ഭരണം
കാസറഗോഡ് ലോകസഭാ മണ്ഡലം.
## പുത്തിഗെ വില്ലേജിലെ വാർഡുകൾ
#ചെന്നിക്കൊടി
#ധർമ്മതടുക്ക
#ദേരഡുക്ക
#ബാഡൂർ
#മുഗു
#ഉർമി
#ഉജംപടവു
#സീതാംഗോളി
#കണ്ണൂർ-പുത്തിഗെ
#എഡനാട്
#മുകരിക്കണ്ട
#പുത്തിഗെ
#കത്തീബ് നഗർ
#അംഗഡിമൊഗർ 

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ഗോവിന്ദസ്വാമി

ഒമ്പതാം നൂറ്റാണ്ടിൽ ജീവിച്ചിരുന്ന ഒരു ഭാരതീയ ഗണിത ശാസ്ത്രജ്ഞനും വാന ശാസ്ത്രജ്ഞനുമായിരുന്നു **ഗോവിന്ദസ്വാമി** (ക്രി.വ.800-860). ഭാസ്കരൻ ഒന്നാമന്റെ മഹാഭാസ്കരീയം എന്ന ഗ്രന്ഥത്തിന് ക്രി.വ.830 ൽ അദ്ദേഹം ഒരു ഭാഷ്യം രചിച്ചു. ഇതിൽ ഒരു സംസ്കൃത സ്ഥാന വില രീതിയും സൈൻ പട്ടികയുടെ നിർമ്മാണവും അനേകം ഉദാഹരണങ്ങളിലൂടെ വിശദീകരിച്ചിരിക്കുന്നു.

അദ്ദേഹം രചിച്ച ഗോവിന്ദകൃതി എന്ന ഗ്രന്ഥം ആര്യഭടീയത്തിന്റെ തുടർച്ചയായിരുന്നു. എന്നാൽ ഈ കൃതി ഇതു വരെ കണ്ടെത്താൻ കഴിഞ്ഞിട്ടില്ല.ശങ്കരനാരായണൻ, ഉദയദിവാകരൻ, നീലകണ്ഠ സോമയാജി എന്നീ പ്രഗല്ഭ ഗണിത ശാസ്ത്രജ്ഞർ ഗോവിന്ദസ്വാമിയുടെ കൃതികളിൽ നിന്ന് ധാരാളമായി ഉദ്ധരിച്ചിട്ടുണ്ട്.

## References
* 
* 
* 
* 

വർഗ്ഗം:ഇന്ത്യൻ ഗണിതശാസ്ത്രജ്ഞർ
കുംബഡാജെ

**കുംബഡാജെ** കാസറഗോഡ് ജില്ലയിലെ മഞ്ചേശ്വരം താലൂക്കിൽപ്പെട്ട ഒരു ഗ്രാമമാണ്.

## സ്ഥാനം
പഡ്റെ, നെട്ടണിഗെ, അദൂർ, ബെള്ളൂർ, കാറഡുക്ക, നെക്രാജെ, ഉബ്രംഗള, ബദിയഡുക്ക എന്നീ വില്ലേജുകൾ അതിരു പങ്കിടുന്നു.
*
## ജനസംഖ്യ
  India സെൻസസ്, കുംബഡാജെയിൽ 11532 ജനങ്ങളും അതിൽ,  5802 പുരുഷൻമാരും 5730 സ്ത്രീകളും ആകുന്നു.
## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
പഡ്റെ

**പഡ്റെ**, കാസറഗോഡ് ജില്ലയിലെ മഞ്ചേശ്വരം താലൂക്കിൽപ്പെട്ട ഒരു ഗ്രാമം ആകുന്നു. കാട്ടുകുക്കെ, എൻമകജെ, ബദിയഡുക്ക, കുംബഡാജെ, ബെള്ളൂർ, നെട്ടണിഗെ എന്നീ പഞ്ചായത്തുകൾ അതിരു പങ്കിടുന്ന ഈ ഗ്രാമത്തിനു കിഴക്കുഭാഗത്ത് കർണ്ണാടക സംസ്ഥാനവുമായി അതിർത്തിയുണ്ട്.

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ഡോവർ, ഡിലാവെയർ

**ഡോവർ** () യു.എസ് സംസ്ഥാനമായ ഡിലാവെയറിൻറെ തലസ്ഥാനവും സംസ്ഥാനത്തെ രണ്ടാമത്തെ വലിയ പട്ടണവുമാണ്   ഈ നഗരം കെൻറ് കൌണ്ടിയുടെ കൌണ്ടി സീറ്റും കൂടിയാണ്.  2010 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 36,047. ആണ്.
പട്‌ള

കാസറഗോഡ് ജില്ലയിലെ ഒരു ഗ്രാമമാണ് **പട്‌ള**. മധൂർ ഗ്രാമ പഞ്ചായത്തിന്റെ ഭാഗമാണ് പട്‌ള ഗ്രാമം.

## വിദ്യാഭ്യാസം
### സ്കൂളുകൾ
*ജി.എച്ച്.എസ്. എസ്. പട്ള

## പ്രശസ്ത വ്യക്തികൾ
*മുജീബ് പട്‌ള, കാർട്ടൂണിസ്റ്റ് 

## അവലംബം
സുറിയാനി മലയാളം

ഏകദേശം സുറിയാനി ലിപിയിൽ എഴുതപ്പെട്ടുവന്നിരുന്ന മലയാളഭാഷയുടെ ഒരു ഭേദരൂപമാണു് ** സുറിയാനി മലയാളം** (Suriyani Malayalam ܣܘܼܪܝܐܵܢܝܼ ܡܲܠܲܝܵܠܲܡ). കർസോനി മലയാളം എന്നുകൂടി ഈ ഭാഷാഭേദം അറിയപ്പെടുന്നു. നസ്രാണികൾ എന്നും സുറിയാനി ക്രിസ്ത്യാനികൾ എന്നും വിളിക്കപ്പെട്ടിരുന്ന, കേരളത്തിലെ പുരാതനക്രൈസ്തവസമൂഹത്തിന്റെ വ്യവഹാരഭാഷയായിരുന്നു സുറിയാനി മലയാളം. മുഖ്യധാരാമലയാളത്തിന്റെ വ്യാകരണനിയമങ്ങളും മലയാളത്തിനുവേണ്ടി പ്രത്യേകമായി കൂടുതൽ അക്ഷരങ്ങൾ ചേർത്ത കിഴക്കൻ സുറിയാനി ലിപിയും മലയാളത്തിലും സുറിയാനിയിലുമുള്ള വാക്കുകളും ഉൾപ്പെടുത്തിയായിരുന്നു ഈ ഭാഷ രൂപപ്പെട്ടതു്. ദക്ഷിണേന്ത്യയുടെ മലബാർ തീരത്തെ (ഇപ്പോൾ കേരളം) സുറിയാനി ക്രൈസ്തവസമൂഹത്തിലാണു്  ഈ ഭാഷാരൂപം ആവിർഭവിച്ചത്. പത്തൊമ്പതാം നൂറ്റാണ്ടുവരെ  സുറിയാനികൾക്കിടയിൽ ഭാഷയ്ക്ക് വ്യാപകമായ പ്രചാരമുണ്ടായിരുന്നു.

## എഴുത്തുരീതി
പൗരസ്ത്യസുറിയാനി ഭാഷയുടെ ലിപിയിൽ 22 അക്ഷരരൂപങ്ങളാണു് ഉണ്ടായിരുന്നതു്. എന്നാൽ മലയാളത്തിൽ 53-ലധികം അക്ഷരരൂപങ്ങൾ പ്രയോഗത്തിലുണ്ടു്. ഈ അപര്യാപ്തത മറി കടക്കാൻ സുറിയാനി മലയാളത്തിൽ കൂടുതൽ അക്ഷരരൂപങ്ങൾ സൃഷ്ടിക്കപ്പെട്ടു. യുണികോഡിന്റെ ഇനി വരാൻ പോകുന്ന പതിപ്പിൽ ഈ അക്ഷരരൂപങ്ങൾ അംഗീകരിക്കാൻ ധാരണയായിട്ടുണ്ടു്.

സിറിയാൿ ഭാഷയിലെ ആലഫ്ബേത് അക്ഷരമാലയുടെ മദ്ഞായ രൂപഭേദത്തെ അടിസ്ഥാനമാക്കി  സുറിയാനി മലയാളത്തിൽ നേരിട്ട് ഉപയോഗിക്കപ്പെട്ടിരുന്ന അക്ഷരങ്ങൾ

മലയാളത്തിനുവേണ്ടി കൂടുതലായി സൃഷ്ടിക്കപ്പെട്ട അക്ഷരങ്ങൾ

*  U+OD29 വർത്സ്യ അനുനാസികം (ഩ) 
സ്വരങ്ങൾ

## തദ്ഭവപദങ്ങൾ
കാലക്രമത്തിൽ സുറിയാനി ഭാഷയിലെ പല പദങ്ങളും നേരിയ വ്യത്യാസങ്ങളോടെ മലയാളത്തിലേക്കു് സംക്രമിക്കുകയുണ്ടായി.  അവയിൽ ചിലതു്:

## സുറിയാനിമലയാളം സാഹിത്യം
കരിയാറ്റിൽ മാർ ഔസേപ്പ്  രചിച്ച വേദതർക്കം സുറിയാനി മലയാളത്തിലെ ഒരു പ്രമുഖ ഗ്രന്ഥമാണു്. പുരാതനസുറിയാനി സമൂഹങ്ങളിലെ ആചാരപദ്ധതികളിൽ ഈ ഭാഷയിൽ എഴുതപ്പെട്ട ധാരാളം കൃതികളും രേഖകളും കാണാം.

## അവലംബം


വർഗ്ഗം:മലയാളഭാഷയുടെ ചരിത്രം
പാജ് (ജേണൽ)

ബോണിയ മരെൻക,ഗൗതം ദാസ് ഗുപ്ത എന്നിവർ ചേർന്ന് മൂന്നുമാസത്തീലൊരിക്കൽ പ്രസാധനം ചെയ്യുന്ന രീതിയിൽ1976ൽ  ആരംഭിച്ച ഒരു ആനുകാലിക പ്രസിദ്ധീകരണമാണ് ***PAJ:Performing Arts Journal*** അഥവാ ***A Journal of Performance And Art***സംഗീതം,നാടകം,നൃത്തം,വീഡിയോ തുടങ്ങിയവയെല്ലാം കൂടിചേരുന്ന അവതരണകലകൾക്കു പ്രാധാന്യം നൽകികൊണ്ട് ആണ് പാജ് പ്രസിദ്ധീകരിക്കുന്നത്.പാജ് പബ്ലിക്കേഷൻസ് ആണ് പാജിന്റെ പുസ്തകപ്രസിദ്ധീകരണവിഭാഗം.
എം.ഐ.ടീ പ്രസുമായുളള പ്രത്യേക കരാറിൻമേലാണ് പാജ് പ്രസിദ്ധീകരിക്കുന്നത്.
## സ്ക്കോപ്
പാജ് അവതരണകലകളെ സംബന്ധിക്കുന്ന ലേഖനങ്ങൾ,അഭിമുഖങ്ങൾ,കലാകാരന്മാരുടെ കുറിപ്പുകൾ,പുതിയ എക്സിബിഷനുകളെയും അവതരണങ്ങളെയും സംബന്ധിക്കുന്ന ആസ്വാദനങ്ങൾ എന്നിവയെല്ലാം പാജിൽ പ്രസാധനം ചെയ്യുന്നുണ്ട്.ഒപ്പംതന്നെ പാജിന്റെ എല്ലാ ലക്കത്തിലും ഒരു നാടകം പ്രസിദ്ധീകരിക്കുന്നുണ്ട്.അടുത്തകാലത്തായി പാജ് അവതരണചിത്രരചന,കല,മതവും ആത്മീയതയും എന്നീ വിഷയങ്ങളെകുറിച്ചും പുതിയ സീരീസ് ആരംഭിച്ചിട്ടുണ്ട്.
## പുറംകണ്ണികൾ
* 
*''PAJ: A Journal of Performance and Art'' at [Project MUSE]
==അവലംബം==


[വർഗ്ഗം:ആനുകാലികങ്ങൾ
കരിംപുള്ളി സ്രാവ്

സ്രാവ് വിഭാഗത്തിൽ  പെട്ട ഒരു മൽസ്യമാണ് **കരിംപുള്ളി സ്രാവ് ** അഥവാ **Blackspot Shark. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി സംരക്ഷണം ആവശ്യമുള്ള ജീവിവർഗ്ഗങ്ങൾ എന്നാണ്.

## ആവാസ വ്യവസ്ഥ
വൻകരത്തട്ടിനോട് ചേർന്ന പ്രദേശത്തതു കാണുന്ന സ്രാവാണ് ഇവ.

## പ്രജനനം
കുഞ്ഞുങ്ങളെ പ്രസവിക്കുന്ന സ്രാവാണ് ഇവ. കുട്ടികൾക്ക് അമ്മയുടെ ഗർഭപാത്രവുമായി പൊക്കികൊടി ബന്ധം ഉണ്ട് ഇവയിൽ .

## കുടുംബം
കർക്കാരിനിഡേ കുടുംബത്തിൽ പെട്ട സ്രാവാണ് ഇവ. പൊതുവെ റേക്വിമം സ്രാവുകൾ എന്നാണ് ഇവയെ വിളിക്കാറ് .

## അവലംബം

## പുറത്തേക്കുള്ള കണ്ണികൾ

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:സ്രാവുകൾ
ക്ലാംയേലിസോറസ്

ചൈനയിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് **ക്ലാംയേലിസോറസ്** . മധ്യ ജുറാസ്സിക് കാലത്ത് ആണ് ഇവ ജീവിച്ചിരുന്നത്. സോറാപോഡ് വംശത്തിൽ പെട്ട ദിനോസർ ആണ് ഇവ.

## ശരീര ഘടന
സോറാപോഡ് വിഭാഗത്തിൽപ്പെട്ട മിക്ക ദിനോസറുകൾക്കും ഉണ്ടായിരുന്ന പോലെ നീണ്ട കഴുത്തും, വലിയ ശരീരവും , നീളമേറിയ വാലും ഉണ്ടായിരുന്നു . നാലു കാലുകളും ഉപയോഗിച്ചാണ്‌ ഇവ സഞ്ചരിച്ചിരുന്നത്. സസ്യഭോജികൾ  ആയിരുന്നു ഇവ . എന്നാൽ ഈ വിഭാഗത്തിൽ ഉള്ള മറ്റു ദിനോസറുകളെ താരതമ്യ പെടുത്തുംപ്പോൾ ഇവ ഇടത്തരം വലിപ്പം മാത്രം ഉള്ളവ ആയിരുന്നു.  

## ഫോസ്സിൽ
ഫോസ്സിൽ കണ്ടു കിട്ടിയിടുള്ളത് ചൈനയിൽ നിന്നും ആണ്.

## കുടുംബം
സോറാപോഡമോർഫ ദിനോസറായിരുന്നു ഇവ.

## അവലംബം

## പുറത്തേക്കുള്ള കണ്ണികൾ
* Illustration of Klamelisaurus
*http://www.prehistoric-wildlife.com/species/k/klamelisaurus.html 
വർഗ്ഗം:ജുറാസ്സിക് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
സൈക്കോളജി ഓഫ് മ്യൂസിക്ക്(ജേണൽ)

അലക്സാണ്ടർ ലെമന്റ്(കീല യൂണിവേഴ്സിറ്റി) എഡിറ്റർ ഇൻ ചീഫ് ആയ  സംഗീതമനഃശാസ്ത്രംത്തെ സംബന്ധിച്ചു പ്രസിദ്ധീകരിക്കുന്ന ഒരൂ പിയർ റിവ്യൂഡാ ജേണൽ ആണ്  സൈക്കോളജി ഓഫ് മ്യൂസിക്ക്.സൊസൈറ്റി ഫോർ എജ്യുക്കേഷൻ,മ്യൂസിക്ക് ആന്റ് സൈക്കോളജി റിസർച്ച് എന്നിവയുമായി ചേർന്ന് സാഗാ പബ്ലിക്കേഷൻ 1973 മുതൽ പ്രസിദ്ധികരിക്കുന്നതാണ് സൈക്കോളജി ഓഫ് മ്യൂസിക്ക്.സ്ക്കോപ്സ് നടത്തുന്ന സോഷ്യൽ സയൻസ് സൈറ്റേഷൻ ഇൻഡക്സിൽ 1.533 പോയന്റോടുകൂടി 2012-ൽ സൈക്കോളജി ഓഫ് മ്യൂസിക്ക് റാങ്ക് ചെയ്യപ്പെട്ടിട്ടുണ്ട്.ഒപ്പംതന്നെ 2016-ൽ 1.078 പോയന്റോടുകൂടി സൈക്കോളജി ഓഫ് മ്യൂസിക്ക് മൂന്നാംസ്ഥാനം കൈവരിക്കുകയും ചെയ്തു
## അവലംബം
ഷ്യുലെർ കോൾഫാക്‌സ്‌

അമേരിക്കയിലെ ഇന്ത്യാനയിൽ നിന്നുള്ള ഒരു പത്രപ്രവർത്തകനും വ്യാപാരിയും രാഷ്ട്രീയക്കാരനുമായിരുന്നു **ഷ്യുലെർ കോൾഫാക്‌സ് ജൂനിയർ - Schuyler Colfax Jr.**
1855 മുതൽ 69 വരെ അമേരിക്കൻ പ്രതിനിധി സഭാംഗം ആയിരുന്നിട്ടുണ്ട്. 1863 മുതൽ 1869 വരെ യുഎസ് പ്രതിനിധി സഭയിലെ സ്പീക്കറായി സേവനം അനുഷ്ടിച്ചു. 1869 മുതൽ 1973 വരെ അമേരിക്കൻ ഐക്യനാടുകളുടെ 17ആമത് വൈസ് പ്രസിഡന്റായി. അമേരിക്കയുടെ ഇരു സഭകളിലും സ്പീക്കറായും വൈസ് പ്രസിഡന്റായും സേവനമനുഷ്ടിച്ച രണ്ടു അമേരിക്കക്കാരിൽ ഒരാളാണ് കോൾഫാക്‌സ്. ജോൺ നാൻസ് ഗാർനറാണ് മറ്റൊരാൾ.

## ആദ്യകാല ജീവിതം
1823 മാർച്ച് 23ന് ന്യുയോർക്ക് സിറ്റിയിൽ ജനിച്ചു. ഷ്യുലെർ കോൾഫാക്‌സ് സീനിയർ, ഹന്ന ഡിലമെറ്റർ സ്‌ട്രൈകർ എന്നിവരാണ് മാതാപിതാക്കൾ. അമേരിക്കൻ വിപ്ലവ കാലത്ത് ജോർജ് വാഷിങ്ടൺന്റെ മുഖ്യ സുരക്ഷാ ഉദ്യോഗസ്ഥനായിരുന്ന വില്യം കോൾഫാക്‌സാണ് ഇദ്ദേഹത്തിന്റെ മുത്തച്ഛൻ.

കോൾഫാക്‌സ് ജനിക്കുന്നതിന് 5 മാസം മുൻപ് 1822 ഒക്ടോബർ 30ന് അദ്ദേഹത്തിന്റെ അച്ഛൻ മരണപ്പെട്ടു. കോൾഫാക്‌സ് ജനിച്ച് 4മാസത്തിന് ശേഷം 1823 ജൂലൈയിൽ അദ്ദേഹത്തിന്റെ സഹോദരി മേരിയും മരിച്ചു.അദ്ദേഹത്തിന്റെ മാതാവ് ജോർജ് ഡബ്ല്യു. മാത്യു എന്നയാളെ വിവാഹം ചെയ്തു.
പത്താം വയസ്സുവരെ ന്യുയോർക്കിലെ ഒരു സ്വകാര്യ സ്‌കൂളിൽ പഠനം തുടർന്നു. സാമ്പത്തിക പ്രയാസത്തെ തുടർന്ന് പഠനം അവസാനിപ്പിച്ചു. ശേഷം രണ്ടാനച്ഛന്റെ കടയിൽ ഗുമസ്ഥനായി ജോലി ചെയ്തു. 

## പത്രപ്രവർത്തകൻ
ഇന്ത്യാന സ്റ്റേറ്റ് ജേണലിൽ പത്രപ്രവർത്തകനായി. 1845ൽ ആ പത്രം സ്വന്തമാക്കുകയും അതിന്റെ പേര് സെന്റ് ജോസഫ് വാലി റെജിസ്റ്റർ എന്നാക്കി.

## വിവാഹം, കുടുംബം

1844 ഒക്ടോബർ 10ന് ബാല്യകാല സുഹൃത്തായിരുന്ന ഇവലിൻ ക്ലാർക്കിനെ വിവാഹം ചെയ്തു. 1863ൽ അവർ മരിച്ചു. ഈ ബന്ധത്തിൽ കുട്ടികളുണ്ടായിരുന്നില്ല. 1868 നവംബർ 18ന് രണ്ടാമതും വിവാഹിതനായി. അമേരിക്കൻ സെനറ്ററായിരുന്ന ബെഞ്ചമിൻ വാഡിന്റെ മരുമകളായിരുന്ന എലൻ എം വാഡിനെയാണ്‌ വിവാഹം ചെയ്തത്. ഈ ബന്ധത്തിൽ ഒരു മകനുണ്ടായിരുന്നു ഷ്യുലർ കോൾഫാക്‌സ് മൂന്നാമൻ. ഇദ്ദേഹം 1898 മുതൽ 1901 വരെ ഇന്ത്യാനയിലെ സൗത്ത് ബെൻഡിന്റെ മേയറായി.

## അവലംബം

വർഗ്ഗം:അമേരിക്കൻ വൈസ് പ്രസിഡന്റുമാർ
തേരട്ടമ്മൽ

മലപ്പുറം ജില്ലയിലെ ഊർങ്ങാട്ടിരി ഗ്രാമ പഞ്ചായത്തിലെ ഒരു ചെറു ഗ്രാമമാണ് **തേരട്ടമ്മൽ**.  ചെറുപുഴ ചാലിയാറുമായി ചേരുന്നത് ഇവിടെയാണ് . ഫുട്ബോൾ കളിക്ക് ഏറെ പ്രശസ്തമാണ് ഇവിടം. നിരവധി പ്രശസ്തരായ ഫുട്ബോൾ കളിക്കാരുടെ നാടുകൂടെ ആണ് ഇവിടം. 

## അവലംബം

## പുറത്തേക്കുള്ള കണ്ണികൾ

വർഗ്ഗം:മലപ്പുറം ജില്ല
വർഗ്ഗം:മലപ്പുറം ജില്ലയിലെ ഗ്രാമങ്ങൾ
കഡംബാർ

**കഡംബാർ** കാസറഗോഡ് ജില്ലയിലെ ഒരു വില്ലേജ് ആണ്.   കാസറഗോഡ് താലൂക്കിൽപ്പെട്ടതാണിത്. 327.91 ചതുരശ്രകിലോമീറ്റർ വിസ്തൃതിയുണ്ട്.
## സ്ഥാനം
കാളിയൂർ, തലക്കള, മൂഡംബയൽ, മാജിബയൽ, പാടി, തളങ്കര എന്നീ വില്ലേജുകൾ അതിരിടുന്നു. കാസറഗോഡ് ജില്ലാ ആസ്ഥാനത്തുനിന്നും 29 കിലോമീറ്റർ അകലെയാണ് ഈ പ്രദേശം. 
## ജനസംഖ്യ
273 വീടുകൾ. 1991ലെ സെൻസസ് അനുസരിച്ച്, 1791 ആണ് ജനസംഖ്യ. അതിൽ സ്ത്രീകൾ: 902, പുരുഷന്മാർ: 889.
## ഭാഷകൾ
കാസറഗോഡിന്റെ ഉത്തരഭാഗത്തെ മറ്റു ഗ്രാമങ്ങളെപ്പോലെ ഇവിടെയും ഏഴിൽക്കൂടുതൽ ഭാഷകൾ സംസാരിക്കുന്നു. കന്നഡ, തുളു, മറാട്ടി, ഹിന്ദുസ്ഥാനി, തുളു, ബ്യാരി, കൊങ്കണി തുടങ്ങിയ ഭാഷകൾ മലയാളത്തോടൊപ്പം സംസാരിക്കുന്നു.

## ഭരണസമ്പ്രദായം
കാസറഗോഡ് ലോകസഭാ മണ്ഡലത്തിന്റെ ഭാഗം.
## കൃഷി
നെല്ല്, തെങ്ങ്, കശുമാവ്, കവുങ്ങ് എന്നിവയാണ് പ്രധാന കൃഷി. 
## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
നിലത്തന്മാർ

സൂചിത്തുമ്പികളിലെ ഒരു കുടുംബമാണ് **നിലത്തന്മാർ (Coenagrionidae)**. ഇതിൽ 1100 -ലേറെ സ്പീഷിസുകൾ ഉള്ള ഈ കുടുംബത്തിലാണ് ഏറ്റവുമേറെ സൂചിത്തുമ്പികൾ ഉള്ളത്. ഇതിന് ആറ് ഉപകുടുംബങ്ങളാണ് ഉള്ളത്: Agriocnemidinae, Argiinae, Coenagrioninae, Ischnurinae, Leptobasinae, Pseudagrioninae എന്നിവയാണ് അവ. വീതികുറഞ്ഞ ചിറകോടുകൂടിയ സൂചിത്തുമ്പികൾ അല്ലെങ്കിൽ കുള-സൂചിത്തുമ്പികൾ എന്നും ഇവ സാധാരണ അറിയപ്പെടുന്നു. ലോകം മുഴുക്കെ കാണുന്ന ഇവയാണ് ഏറ്റവും സാധാരണയായി കണ്ടുവരുന്ന സൂചിത്തുമ്പികൾ. ഏറ്റവും വലിപ്പം കുറഞ്ഞ സൂചിത്തുമ്പികൾ ഈ കുടുംബത്തിലാണ് ഉള്ളത്. ഈ കുടുംബത്തിലെ 90 ശതമാനത്തിലേറെ ജനുസുകളും സ്വീകൃതമാണ്.

## പേരു വന്ന വഴി
ഗ്രീക്കിൽ *കോഎൻ* എന്നാൽ പങ്കുവച്ചത് അല്ലെങ്കിൽ സാധാരണം എന്നാണ് അർത്ഥം, *അഗ്രി‌യോ* എന്നാൽ വയൽ അല്ലെങ്കിൽ വന്യം എന്നും.

## സവിശേഷതകൾ
വലത്ത്‌|ലഘുചിത്രം|''Coenagrion pulchellum'' എന്നസൂചിത്തുമ്പിയുടെ മുൻചിറക്
* സാധാരണ ഒരു കറുത്ത പാറ്റേൺ
* ഗ്രൗണ്ട് നിറം പച്ച, നീല, മഞ്ഞ, ഓറഞ്ച് അല്ലെങ്കിൽ പർപ്പിൾ
* വീതികുറഞ്ഞ, ബലമുള്ള, സാധാരണയായി നിറമില്ലാത്ത, തെളിഞ്ഞ ചിറകുകൾ
* രണ്ട് ആന്റിനോഡൽ ക്രോസ്സ് ഞരമ്പുകൾ
* ആർക്കുലസിനേക്കാൾ നോഡസിന്റെയടുത്തുള്ള M3 ഞരമ്പ്.
പ്രായപൂർത്തിയായ തുമ്പികളെ ചതുപ്പുകളുടെയും കുളങ്ങളുടെയും സമീപത്ത് അടക്കമുള്ള പലതരം ആവാസവ്യവസ്ഥകളിൽ കാണാം. വെള്ളത്തിൽ നിൽക്കുന്ന ജീവനുള്ളതോ അല്ലാത്തതോ ആയ ചെടികളുടെ ഇടയിൽ പെൺതുമ്പികൾ മുട്ടകൾ ഇടും. ചിലപ്പോൾ മുട്ടയിടാാനായി വെള്ളത്തിന്റെ അടിയിലേക്കുപോലും പോവാറുണ്ട്. ഇത്തരം സസ്യങ്ങളുടെ ഇടയിൽത്തന്നെയാണ് സാധാരണ തുമ്പികളുടെ നിംഫിനെയും കാണാറുള്ളത്.

## ജനുസുകൾ
ജനുസുകളുടെ സമ്പൂർണ്ണ പട്ടിക

### കേരളത്തിൽ കണ്ടുവരുന്ന നിലത്തന്മാർ
Aciagrion, Agriocnemis, Amphiallagma, Archibasis, Ceriagrion, Ischnura, Mortonagrion, Paracercion, Paracercion എന്നീ ഒൻപത് ജീനസുകളിലായി 24 സ്പീഷീസുകളാണ് ഈ കുടുംബത്തിലെ അംഗങ്ങളായി കേരളത്തിൽ കാണപ്പെടുന്നത്.

# *[[Aciagrion approximans krishna]]* (നീലച്ചിന്നൻ)
# *[[Aciagrion occidentale]]* (നീലച്ചുട്ടി)
# *[[Agriocnemis keralensis]]* (പത്തി പുൽചിന്നൻ)
# *[[Agriocnemis pieris]]* (വെള്ളപ്പുൽ ചിന്നൻ)
# *[[Agriocnemis pygmaea]]* (നാട്ടു പുൽചിന്നൻ)
# *[[Agriocnemis splendidissima]]* (കാട്ടു പുൽചിന്നൻ)
# *[[Amphiallagma parvum]]* (ചെറുനീലിത്തുമ്പി)
# *[[Archibasis oscillans]]* (അരുവിത്തുമ്പി)
# *[[Ceriagrion cerinorubellum]]* (കനൽവാലൻ ചതുപ്പൻ)
# *[[Ceriagrion chromothorax]]* (സിന്ധുദുർഗ് ചതുപ്പൻ)
# *[[Ceriagrion coromandelianum]]* (നാട്ടുചതുപ്പൻ)
# *[[Ceriagrion olivaceum]]* (കരിംപച്ച ചതുപ്പൻ)
# *[[Ceriagrion rubiae]]* (തീച്ചതുപ്പൻ)
# *[[Ischnura rubilio]]* (മഞ്ഞപ്പുൽ മാണിക്യൻ)
# *[[Ischnura senegalensis]]* (നീല പുൽമാണിക്യൻ)
# *[[Mortonagrion varralli]]* (കരിയിലത്തുമ്പി)
# *[[Paracercion calamorum]]* (ചുട്ടിവാലൻ താമരത്തുമ്പി)
# *[[Paracercion malayanum]]* (മലയൻ താമരത്തുമ്പി)
# *[[Pseudagrion australasiae]]* (കുറുവാലൻ പൂത്താലി)
# *[[Pseudagrion decorum]]* (ഇളനീലി പൂത്താലി)
# *[[Pseudagrion indicum]]* (മഞ്ഞ വരയൻ പൂത്താലി)
# *[[Pseudagrion malabaricum]]* (കാട്ടുപൂത്താലി)
# *[[Pseudagrion microcephalum]]* (നാട്ടുപൂത്താലി)
# *[[Pseudagrion rubriceps]]* (ചെമ്മുഖപ്പൂത്താലി)

## അവലംബം


## പുറത്തേക്കുള്ള കണ്ണികൾ
* Info and Photos at BugGuide
* Images from Georgia, US 

## ഇവയും കാണുക
* List of damselflies of the world (Coenagrionidae)
വർഗ്ഗം:സൂചിത്തുമ്പികൾ
മാവേലിക്കര കൃഷ്ണൻകുട്ടി നായർ

കർണാടക സംഗീതജ്ഞനും മൃദംഗ വാദകനുമായിരുന്നു **മാവേലിക്കര കൃഷ്ണൻകുട്ടി നായർ** (11 ഒക്ടോബർ 1920 &ndash; 13 ജനുവരി 1988). പളനി സുബ്രമണ്യം പിള്ളയായിരുന്നു ഗുരു. കേരള സംഗീത നാടക അക്കാദമി പുരസ്കാരം ലഭിച്ചിട്ടുണ്ട്.പത്മശ്രീ പുരസ്കാരംനൽകി രാജ്യം ആദരിച്ചു.തിരുവനന്തപുരം ആകാശവാണി നിലയത്തിൽ ആർട്ടിസ്റ്റായിരുന്നു.
മാവേലിക്കര എസ്.ആർ. രാജു, ടി.വി. വാസൻ എന്നിവർ ഉൾപ്പെടെ അനേകം ശിഷ്യരുണ്ട്.
## അവലംബം

## പുറം കണ്ണികൾ
* ‘I believe in healthy competition’
കല്ലുമല

ആലപ്പുഴ ജില്ലയിൽ മാവേലിക്കര താലൂക്കിൽ മാവേലിക്കര തീവണ്ടിനിലയത്തിനുസമീപമുള്ള ഒരു ഗ്രാമമാണ് **കല്ലുമല**. 1859ൽ സ്ഥാപിച്ച സി എം എസ് മിഷനറി മാർ സ്ഥാപിച്ച സി എം എസ് എൽ പി സ്കൂൾ, കല്ലുമല ആണ് ഇവിടുത്തെ ആദ്യ സംരംഭം. ഇന്ന് ഇത് സി എസ് ഐ മധ്യകേരള ഇടവകയുടെ കീഴിലാണ് പ്രവർത്തിക്കുന്നത്. പിന്നീട് കല്ലുമല ചന്ത എന്ന പേരിൽ ഒരു ദിവസച്ചന്ത ഇവിടെ ആരംഭിച്ചു. 1964ൽ ആരംഭിച്ച ബിഷപ് മൂർ കോളജും കല്ലുമലയിലാണ് സ്ഥാപിതമായത്.  സി എസ് ഐ മധ്യകേരള ഇടവകയുടെ ഉടമസ്ഥതയിൽ കല്ലുമലയിൽ സ്ഥാപിതമായ ബിഷപ് മൂർ വിദ്യാപീഠവും കല്ലുമലയുടെ ആകർഷണമാണ്.

## സ്ഥാനം, ഭൂപ്രകൃതി
ആലപ്പുഴ ജില്ലയിൽ തഴക്കര ഗ്രാമപഞ്ചായത്തിൽ 21 വാർഡ് ആണ് കല്ലുമല. കല്ലുമല കോളജ് കവല, തെക്കേമുക്ക് എന്നിങ്ങനെ രണ്ട് കവലകൾ ഉൾപ്പെട്ടതാണ് കല്ലുമല. ഈ രണ്ട് ചത്വരങ്ങളും (കോളജ് കവല അഞ്ചുപാതകൾ കൂടി ചേരുന്നതാണ്) ഏകദേശം 600 മീറ്റർ അകലത്തിലാണ്. ഒരു ചത്വരത്തിൽ നിന്നും രണ്ടായിപിരിഞ്ഞ് മറ്റേ ചത്വരത്തിലെത്തി ചേരുന്ന ഒരു ഏകപാത (വണ് വേ) ഇവയെ തമ്മിൽ ബന്ധിപ്പിക്കുന്നു. സ്വതേ മണൽ പ്രദേശമായ മാവേലിക്കരയിൽ മല പോലെ ഉയർന്നുനിൽക്കുന്ന ഒരുകുന്നാണിത്. ചുവന്ന മണ്ണാണ് ഇവിടെ കാണുന്നത്.
## കല്ലുമലക്കാരിലെ പ്രശസ്തർ
*പി.സി. അലക്സാണ്ടർ
*ഡോ. വത്സൻ തമ്പു. ഡൽഹി യൂണിവേഴ്സിറ്റി
*ചിത്രമെഴുത്ത് കെ എം വർഗീസ്
*കെ.കെ.സുധാകരൻ- നോവലിസ്റ്റ്,
*കല്ലുമല കുഞ്ഞുമോൻ ( M E JACOB )
*കല്ലുമല രാജൻ 
*സണ്ണി മാത്യു പുതിയിടം 
*DR. കോശി ഇടിക്കുള 

## ആരാധനാലയങ്ങൾ
*കല്ലുമല ശിവക്ഷേത്രം
*ആക്കനാട്ടുകര ശിവക്ഷേത്രം
*സെന്റ് പോൾസ് സി എസ് ഐ പള്ളി
*സെന്റ് ഗ്രിഗോറിയോസ് ഓർത്തഡോക്സ് പള്ളി- റെയിൽവേ സ്റ്റേഷൻ റോഡ് കല്ലുമല
*സെന്റ് ഗ്രിഗോറിയോസ് ഓർത്തഡോക്സ് പള്ളി- തെക്കേമുക്ക്
*സെന്റ് മേരീസ് മലങ്കര കത്തോലിക്ക പള്ളി- ബഥനി പള്ളി- തേക്കേമുക്ക് കല്ലുമല

## ബാങ്ക്, ഓഫീസ്
*ഇന്ത്യൻ ഓവർസീസ് ബാങ്ക് (ഏ ടി യം സഹിതം)
*കാത്തലിക് സിറിയൻ ബാങ്ക്
*ഫെഡറൽ ബാങ്ക്(ഏ ടി യം മാത്രം)
*കല്ലുമല കാർഷിക സഹകരണ ബാങ്ക്
*പോസ്റ്റ് ഓഫീസ്

## വിദ്യാഭ്യാസ സ്ഥാപനങ്ങൾ
*ബിഷപ് മൂർ കോളജ് 
*സി എം എസ് എൽ പി സ്കൂൾ
*മാർ ബസേലിയോസ് ഇൻഡസ്റ്റ്രിയൽ ട്രൈനിങ് ഇൻസ്റ്റിറ്റ്യൂട്ട്
*,മാർ ഇവാനിയോസ് സ്കൂൾ (സ്വാശ്രയം)
*മാർ ഇവാനിയോസ് കോളജ് (സ്വാശ്രയം)
*ബിഷപ് മൂർ വിദ്യാപീഠം (സ്വാശ്രയം)

## ആതുരാലയങ്ങൾ, ലാബുകൾ
*അശ്വിനി ആയുർവേദാലയം
*വർഗീസ് മെമ്മോറിയൽ ആശുപത്രി
*പുതിയടം ആശുപത്രി
കിരൺ സ്റ്റുഡിയോ, നിനൈവ സ്റ്റുഡിയൊ എന്നിവ കല്ലുമലയിലെ ചിത്രാലയങ്ങളാണ്. മാമ്പള്ളി മെഡിക്കൽസ്, ഇല്ലിക്കൽ മെഡ്ക്കൽസ് എന്നീ രണ്ട് ഇംഗ്ലീഷ് മരുന്നുകടകളും കല്ലുമലയിലുണ്ട്. പറപ്പാട്ട് ഏജൻസിസ്, ആനന്ദഭവനം സ്റ്റോഴ്സ്, ഇഡിച്ചാണ്ടി സ്റ്റോഴ്സ് എന്നിവയിൽ നിന്നും നിർമ്മാനസാമഗ്രികൽ ലഭിക്കും. ശ്രീരാംസ്റ്റോഴ്സ്, സാരംഗി എന്നിവ തുണിക്കടകളാണ്. ലൈഫ് സ്റ്റൈൽ. ഡ്രീംസ് എന്നിവ കല്ലുമലയിലെ ബ്യൂട്ടി പാർലറുകളാണ്. കൂടാതെ  പുറമേ ധാരാളം ബേക്കറികളും പച്ചക്കറി, പലചരക്ക് കടകളും കല്ലുമലയിലുണ്ട്.
## സമീപ ഗ്രാമങ്ങൾ
#ആക്കനാട്ടുകര
#ആറുനൂറ്റിമംഗലം
#മുള്ളിക്കുളങ്ങര
#വടക്കേമങ്കുഴി
#ഉമ്പർനാട്
കൃത്രിമശ്വസനം

സ്വാഭാവിക ശ്വസനം പാടെ നിലയ്ക്കുകയോ, ഗുരുതര തടസ്സം നേരിടുകയോ ചെയ്യുന്ന വേളകളിൽ ശ്വസനം തുടരാൻ കൈക്കൊള്ളുന്ന വൈദ്യ സഹായ ഉപാധിയാണ് **കൃത്രിമശ്വസനം** (**Artificial ventilation**, a**rtificial respiration**) എന്ന പേരിൽ അറിയപ്പെടുന്നത്. ഇവ മനുഷ്യസഹായകവും (manual ventilation), യന്ത്രസഹായകവും (mechanical ventilation) എന്നിങ്ങനെ രണ്ട്  തരത്തിലുണ്ട്. അനസ്തീഷ്യ മയക്കത്തിലുള്ള ശസ്ത്രക്രിയാവേളകളിലും, കോമയിൽ കഴിയുന്ന രോഗികൾക്കും ഈ സഹായം ആവശ്യമായി വരുന്നു.. 

## തരങ്ങൾ

### മനുഷ്യസഹായകം
ശ്വസനം ആവശ്യമുള്ള ആളുടെ വായിലേക്ക് മറ്റൊരു വ്യക്തി ശക്തിയിൽ  ഊതി കൊടുക്കുകയോ, (mouth to mouth resuscitation),ബലൂൺ പോലുള്ള സജ്ജീകരണത്തിൽ നിന്നും കാറ്റ് ഞെക്കി നൽകുകയോ ചെയ്യുന്നതാണ് ഒരു **കൃത്രിമശ്വസനസംവിധാനം**.

പ്രാഥമിക വൈദ്യസഹായ ഉപാധികളിൽ (emergency first aid) ഏറ്റവും പ്രധാനപ്പെട്ട ഒന്നാണ് Mouth-to-mouth ശ്വസനം  മുങ്ങൾ അപകടങ്ങൾ, അത്മഹത്യ ശ്രമം എന്നീ അവസരങ്ങളിൽ ഈ സഹായം നിർണ്ണായകമായേക്കാം

### യന്ത്രസഹായകം
ലഘുചിത്രം|ഐ.സി.യു വിൽ വെന്റിലേറ്റർ സഹായത്താൽ കഴിയുന്ന രൊഗിക്ക് നിൽക്കുന്ന Respiratory therapist
വെന്റിലേറ്റർ എന്ന വലിയ ഉപകരണമോ, അമർത്തിയാൽ  വായു പുറം തള്ളുന്ന സഞ്ചി സംവിധാനമോ ആകാം യന്ത്രം എന്നത് കൊണ്ട് ഉദ്ദേശിക്കുന്നത്. 
ചിലഘട്ടങ്ങളിൽ വായിലൂടെ കുഴൽ ശ്വസനനാളത്തിലേക്ക് (endotracheal tube) കടത്തിയും,മറ്റ് ചിലപ്പോൾ ശ്വസനനാളത്തിൽ മുറിവുണ്ടാക്കി പുറമെ നിന്നുംട്യൂബ് കടത്തിയും (tracheostomy tube)ശ്വസനം നടത്തേണ്ടി വരാറുണ്ട്.

### ചരിത്രം
ചത്ത മൃഗത്തിന്റെ ശ്വാസനാളത്തിലേക്ക് മുളങ്കുഴലിലൂടെ ഊതി അതിന്റെ നെഞ്ച് പൊങ്ങി തഴുന്നത് നിരീക്ഷിക്കുകയും രേഖപ്പെടുത്തുകയും ചെയ്ത ഗ്രീക്ക് ഭിഷഗ്വരനായ ഗേലന്റെ കാലം മുതൽക്കേ കൃത്രിമ ശ്വസനത്തെക്കുറിച്ചുള്ള അറിവ് മനുഷ്യന് ഉണ്ടായിരുന്നു.

1770കളിൽ വില്ല്യം ഹാവെസ്, തോമസ് കോഗൻ എന്നീ രണ്ട് ഇംഗ്ലീഷുകാരായ ഡോക്ടർമാർ മുങ്ങൽ അപകങ്ങളിൽ പെടുന്നവരെ രക്ഷിക്കാൻ കൃത്രിമ ശ്വസന/അടിയന്തര ചികിൽസാ പാഠങ്ങൾ പ്രചരിപ്പിക്കാൻ കൂടി ഉദ്ദേശിച്ച് റോയൽ ഹ്യൂമൻ സൊസൈറ്റി ഉണ്ടാക്കി. ആ നിർദ്ദേശങ്ങളിൽ പലതും ഇന്നും വലിയ മാറ്റമൊന്നും കൂടാതെ തന്നെ പഠിപ്പിക്കപ്പെടുന്നുണ്ട്.

## References

വർഗ്ഗം:വൈദ്യശാസ്ത്രം
വർഗ്ഗം:ചികിത്സാരീതികൾ
റേ ചാൾസ്

ഒരു അമേരിക്കൻ ഗായകനും ഗാനരചയിതാവും സംവിധായകനുമാണ്.**റേ ചാൾസ് റോബിൻസൺ** എന്ന **റേ ചാൾസ്**  (സെപ്റ്റംബർ 23, 1930&nbsp;– ജൂൺ 10, 2004). പലപ്പോഴും  "ദ ജീനിയസ്" എന്നു വിളിക്കപ്പെടുന്ന ചാൾസ് ഏഴാം വയസ്സു മുതൽ അന്ധനാണ്..

1950 കളിൽ ബ്ലൂസ്, റിഥം ആൻഡ് ബ്ലൂസ്  ഗോസ്പെൽ തുടങ്ങിയ സംഗീത ശൈലികളെ കോർത്തിണക്കിക്കൊണ്ട് സോൾ സംഗീതത്തിന്റെ വളർച്ചയ്ക്ക് വഴിയൊരുക്കിയതിൽ ചാൾസിന്റെ പങ്ക് നിസ്തുലമാണ് 
 
സംഗീതപരമായ കലാസ്വാതന്ത്ര്യം ലഭിച്ച ആദ്യ [ആഫ്രോ അമേരിക്കൻ വംശജനായ സംഗീതജ്ഞനാണ് റേ ചാൾസ്.

2002 ൽ * റോളിംങ്ങ് സ്റ്റോൺ* തങ്ങളുടെ എക്കാലത്തെയും മഹാന്മാരയ 100 കലാകാരമാരുടെ പട്ടികയിൽ  പത്താം സ്ഥാനത്ത് ഉൾപ്പെടുത്തിയിരുന്നു., 
2008 ഇവർ തങ്ങളുടെ എക്കാലത്തെയും മഹാന്മാരയ 100 ഗായകന്മാരുടെ പട്ടികയിൽ  രണ്ടാം സ്ഥാനത്ത് ഉൾപ്പെടുത്തി..

## അവലംബം

വർഗ്ഗം:1930-ൽ ജനിച്ചവർ
വർഗ്ഗം:2004-ൽ മരിച്ചവർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:അന്ധർ
സാൻസിങ്ഡൂയി

അടുത്തകാലത്തായി ഉദ്ഘനനത്തിലൂടെ കണ്ടെത്തിയ ഒരു ചൈനീസ് സംസ്കാരമാണ് **സാൻസിങ്ഡൂയി** (). ചൈനയിലെ സിച്ചുവാനിലെ ഒരു പ്രധാന സാംസ്കാരിക കേന്ദ്രമാണിത്. 19ൢ ആദ്യം കണ്ടെത്തിയ ഈ ഓട്ടുയുഗ സംസ്കാരം 1986-ൽ വീണ്ടും കണ്ടെത്തപ്പെടുകയുണ്ടായി. ക്രിസ്തുവിന് മുൻപ് 11-12 നൂറ്റാണ്ടുകളിലെ അവശിഷ്ടങ്ങളാണിതെന്ന് റേഡിയോകാർബൺ ഡേറ്റിംഗ് ഫലങ്ങൾ സൂചിപ്പിക്കുന്നു. ഈ ശേഷിപ്പുകൾ നിർമിച്ച സംസ്കാരം *സാൻസിങ്ഡൂയി സംസ്കാരം* എന്നാണ് ഇപ്പോൾ അറിയപ്പെടുന്നത്. ഷു രാജ്യത്തെ ഇതുമായി ചരിത്രകാരന്മാർ ബന്ധിപ്പിക്കുന്നുണ്ട്. ഗുവാങ്‌ഘാൻ നഗരത്തിലെ സാൻസിങ്ഡൂയി മ്യൂസിയത്തിലാണ് ഈ ശേഷിപ്പുകൾ ഇപ്പോൾ സൂക്ഷിച്ചിരിക്കുന്നത്.

സാൻസിങ്ഡൂയി ഉദ്ഘനനവും ജിയാങ്‌സിയിലെ സിൻഗാൻ ശവകുടീരങ്ങളും മറ്റും മഞ്ഞനദീതടത്തിൽ നിന്നാണ് ചൈനീസ് സംസ്കാരം മറ്റിടങ്ങളിലേയ്ക്ക് വ്യാപിച്ചതെന്ന ആശയത്തിന്റെ തിരുത്തലിന് കാരണമായിട്ടുണ്ട്. ചൈനീസ് സംസ്കാരത്തിന്റെ ഉദ്ഭവം പലയിടങ്ങളിൽ നിന്നാണെന്ന ആശയത്തിനാണ് ഇപ്പോൾ മേൽക്കൈ.


Guanghan-Sanxingdui-Museum-02-2012-gje.jpg
Guanghan-Sanxingdui-Museum-10-2012-gje.jpg
Guanghan-Sanxingdui-Museum-18-2012-gje.jpg
Guanghan-Sanxingdui-Museum-28-2012-gje.jpg
Guanghan-Sanxingdui-Museum-32-2012-gje.jpg
Guanghan-Sanxingdui-Museum-38-2012-gje.jpg
Guanghan-Sanxingdui-Museum-46-2012-gje.jpg
Guanghan-Sanxingdui-Museum-48-2012-gje.jpg


## അവലംബം
അരുവിയന്മാർ

സൂചിത്തുമ്പികളിലെ ഒരു കുടുംബമാണ് **അരുവിയന്മാർ **(**Euphaeidae**). **Gossamerwings** എന്ന് പൊതുവേ അറിയപ്പെടുന്നു. 70 ഓളം സ്പീഷിസുകൾ മാത്രമുള്ള ഒരു ചെറിയ കുടുംബമാണിത്. പുരാതന ലോകമധ്യരേഖാപ്രദേശത്ത് ആണ് ഇവയെ സാധാരണ കണ്ടുവരുന്നത്. ലോഹനിറമാവും മിക്കവാറും. നിലത്തന്മാരുമായി നല്ല സാമ്യമുണ്ട്.

### വിവരണം
ഇടത്തരം ശരീരവലുപ്പമുള്ള തുമ്പികളാണ് അരുവിയന്മാർ. കുറിയ കാലുകൾ ഇവയുടെ സവിശേഷതയാണ്.  പതഞ്ഞൊഴുകുന്ന കാട്ടരുവികളാണ് ഇവയുടെ പ്രജനനകേന്ദ്രങ്ങൾ. തിളങ്ങുന്ന ചിറകുകൾ തുറന്നും അടച്ചും  ആൺതുമ്പികൾ ഇണകളെ ആകർഷിക്കാനുള്ള ചേഷ്ഠകൾ കാണിക്കാറുണ്ട്.  മാലിന്യം തീരെയില്ലാത്ത ജലത്തിൽ മാത്രം മുട്ടയിടുന്ന തുമ്പികളായതിനാൽ പല അരുവിയൻ തുമ്പികളെയും ശുദ്ധജലത്തിന്റെ സൂചകങ്ങളായി കണക്കാക്കുന്നു.

### കേരളത്തിലെ അരുവിയൻ തുമ്പികൾ
നാല് സ്പീഷീസുകളാണ് ഈ തുമ്പികുടുംബത്തിലെ അംഗങ്ങളായി കേരളത്തിൽ ഉള്ളത്.

# *[[Dysphaea ethela]]* (കരിമ്പൻ അരുവിയൻ)
# *[[Euphaea cardinalis]]* (തെക്കൻ അരുവിയൻ)
# *[[Euphaea dispar]]* (വടക്കൻ അരുവിയൻ)
# *[[Euphaea fraseri]]* (ചെങ്കറുപ്പൻ അരുവിയൻ)

## അവലംബം



## പുറത്തേക്കുള്ള കണ്ണികൾ

* 
* 

വർഗ്ഗം:സൂചിത്തുമ്പികൾ
നിഴൽത്തുമ്പികൾ

സൂചിത്തുമ്പികളിലെ ഒരു കുടുംബമാണ് **നിഴൽത്തുമ്പികൾ (Platystictidae)**. മുളവാലൻ തുമ്പികളോട് നല്ല സാദൃശ്യമുണ്ട്. ഏഷ്യ, മധ്യ അമേരിക്ക, തെക്കേ അമേരിക്ക എന്നിവിടങ്ങളിൽ എല്ലായിടത്തും ഇവയെ ധാരാളമായി കാണുന്നു.

### വിവരണം
പേര് സൂചിപ്പിക്കുന്നത് പോലെ സൂര്യപ്രകാശം അധികം എത്താത്ത, നിത്യഹരിത വനങ്ങളിലെ കാട്ടരുവിയോരങ്ങളിലാണ് നിഴൽത്തുമ്പികളെ കാണാറുള്ളത്. ഒഴുക്ക് കുറഞ്ഞ കുഞ്ഞരുവികളാണ് ഇവയുടെ പ്രജനനകേന്ദ്രങ്ങൾ.  മിക്ക സ്പീഷിസുകളും ചെറിയ ഒരുപ്രദേശത്തുമാത്രം കാണപ്പെടുന്ന രീതിയിൽ ആണ് ഉള്ളത്. മറ്റ് തുമ്പികളിൽ നിന്ന് വ്യത്യസ്തമായി ഇവ തങ്ങളുടെ പ്രജനനകേന്ദ്രങ്ങൾ  വിട്ട് അധിക ദൂരം സഞ്ചരിക്കാറില്ല.  അതിനാൽത്തന്നെ പല സ്പീഷിസുകളെയും ഇനിയും കണ്ടുപിടിക്കാൻ ഉണ്ടാവാം. 

വീതി കുറഞ്ഞ ചിറകുകളും മെലിഞ്ഞുനീണ്ട വയറും ഇവയുടേ സവിശേഷതയാണ്. ഉദരത്തിന് പിൻചിറകുകളെക്കാൾ ഇരട്ടിയോ അതിൽ കൂടുതലോ നീളമുണ്ടായിരിക്കും.  ഈ കുടുംബത്തിലെ തുമ്പികൾ പൊതുവെ കറുപ്പ് അല്ലെങ്കിൽ ബ്രൗൺ നിറത്തിലുള്ളവയാണ്.  ശരീരത്തിൽ നീല അല്ലെങ്കിൽ വെളുപ്പ് നിറത്തിലുള്ള വളയങ്ങളും കാണാം .

### കേരളത്തിലെ നിഴൽത്തുമ്പികൾ
Indosticta, Protosticta എന്നീ രണ്ടു ജീനസുകളിലായി 12 തരം നിഴൽത്തുമ്പികൾ കേരളത്തിൽ കാണപ്പെടുന്നുണ്ട്. ഇവയെല്ലാം തന്നെ സഹ്യപർവ്വതത്തിലെ സ്ഥാനീയ തുമ്പികൾ ആണ്.   11 സ്പീഷീസുകൾ ഉള്ള Protosticta കേരളത്തിലെ ഏറ്റവും വലിയ തുമ്പി ജീനസ്കൂടിയാണ് . 

# *[[Indosticta deccanensis]]* (കുങ്കുമ നിഴൽത്തുമ്പി)
# *[[Protosticta antelopoides]]* (കൊമ്പൻ നിഴൽത്തുമ്പി)
# *[[Protosticta cyanofemora]]* (നീലക്കാലി നിഴൽത്തുമ്പി)
# *[[Protosticta davenporti]]* (ആനമല നിഴൽത്തുമ്പി)
# *[[Protosticta gravelyi]]* (പുള്ളി നിഴൽത്തുമ്പി)
# *[[Protosticta hearseyi]]* (ചെറു നിഴൽത്തുമ്പി)
# *[[Protosticta gravelyi|Protosticta monticola]]* (പർവ്വതവാസി നിഴൽത്തുമ്പി)
# *[[Protosticta mortoni]]* (നീലക്കഴുത്തൻ നിഴൽത്തുമ്പി)
# *[[Protosticta ponmudiensis]]* (പൊന്മുടി നിഴൽത്തുമ്പി)
# *[[Protosticta rufostigma]]* (അഗസ്ത്യമല നിഴൽത്തുമ്പി)
# *[[Protosticta sanguinostigma]]* (ചെമ്പൻ നിഴൽത്തുമ്പി)
# *[[Protosticta sholai]]* (ചോല നിഴൽത്തുമ്പി)

## ഇവയും കാണുക
* List of damselflies of the world (Platystictidae)

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:സൂചിത്തുമ്പികൾ